
Европейски земеделски фонд за развитие на селските райони: Европа инвестира в селските райони

СДРУЖЕНИЕ С НЕСТОПАНСКА ЦЕЛ "МЕСТНА ИНИЦИАТИВНА ГРУПА - СТРАЛДЖА 2016г."

УТВЪРДИЛ:.......................................                                                                                ПРОЕКТ!
                            Николай Николов

Председател на Управителния съвет  

на „МИГ – Стралджа 2016г.”
Съгласно Решение на УС на МИГ от ........2018 г.

УСЛОВИЯ ЗА КАНДИДАТСТВАНЕ
с проектни предложения за предоставяне на безвъзмездна финансова помощ по

Програма за развитие на селските райони за периода 2014 – 2020 г.,

чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ

Процедура за подбор на проекти с един краен срок за кандидатстване

BG..............
по Мярка 6.4.1. - „Инвестиционна подкрепа за неземеделски дейности“ от Стратегията за ВОМР за територията на „МИГ – Стралджа 2016г.”
подкрепена от Европейския земеделски фонд за развитие на селските райони, 

чрез Програмата за развитие на селските райони за периода 2014-2020г., 

Споразумение № РД 50-42 от 27.04.2018г.

СЪДЪРЖАНИЕ

	Списък на използваните съкращения: …………………………………………………………………….
Обяснителни бележки: ………………………………………………………………………………………………
	3
3

	1. Наименование на програмата: ……………………………………………………………………………..
	7

	2. Наименование на приоритетната ос: …………………………………………………………………..
	7

	3. Наименование на процедурата: …………………………………………………………………………..
	7

	4. Измерения по кодове: …………………………………………………………………………………………..
	7

	5. Териториален обхват: …………………………………………………………………………………………..
	7

	6. Цели на предоставяната финансова помощ по процедурата и очаквани резултати: ……………………………………………………………………………………………………………………
	8

	7. Индикатори: ……………………………………………………………………………………………………………
	9

	8. Общ размер на безвъзмездната финансова помощ по процедурата: ………………
	9

	9. Минимален (ако е приложимо) и максимален размер на безвъзмездната финансова помощ за конкретен проект: ………………………………………………………………….
	10

	10. Процент на съфинансиране: ………………………………………………………………………………
	10

	11. Допустими кандидати: …………………………………………………………………………………………
	11

	12. Допустими партньори (ако е приложимо): ……………………………………………………….
	15

	13. Дейности, допустими за финансиране: …………………………………………………………….
	15

	14. Категории разходи, допустими за финансиране: ……………………………………………
14.1. Допустими разходи: …………………………………………………………………………………………
	19
20

	14.1. Условия за допустимост на разходите: ………………………………………………………….
14.2. Недопустими разходи: ……………………………………………………………………………..………
	20
22

	15. Допустими целеви групи: ……………………………………………………………………………………
	23

	16. Приложим режим на минимални/държавни помощи: ……………………………………..
	23

	17. Хоризонтални политики: …………………………………………………………………………………….
	33

	18. Минимален и максимален срок за изпълнение на проекта: …………………………….
	33


	19. Ред за оценяване на концепциите за проектни предложения:…………………………
	33

	20. Критерии и методика за оценка на концепциите за проектни предложения:…
	33

	21. Ред за оценяване на проектните предложения: ………………………………………………..
21.1 Оценка на административното съонтветствие и допустимост: ………………………
21.2 Техническа и финансова оценка: ……………………………………………………………………..
	33
34
37

	22. Критерии и методика за оценка на проектните предложения: ……………………….
	38

	23. Начин за подаване на подаване на проектните предложения:…………………………
	39

	24. Списък на документите, които се подават на етап кандидатстване:……………….
	41

	25. Краен срок за подаване на проектните предложения: …………………………………….
	46

	26. Адрес за подаване на проектните предложения: ……………………………………………..
	47

	27. Допълнителна информация: ………………………………………………………………………………..
27.1. Процедура по уведомяване относно предварителното решение на МИГ: ……

27.2. Процедура за възражения относно оценката на МИГ: ………………………………….. 

28. Приложения към условията за кандидатстване: ……………………………………………….
28.1. Документи,които се подават към момента на кандидатстване: ……………………
28.2. Документи, към момента на подписване на административния договор:……

28.3. Документи за информация: ………………………………………………………………………………
	47
47
47
4747
48

48

	
	


Списък на съкращенията:

	БФП
	Безвъзмездна финансова помощ

	ВОМР
	Водено от общностите местно развитие

	ДФЗ-РА
	Държавен фонд „Земеделие“ – Разплащателна агенция

	ЕС
	Европейски съюз

	ЕСИФ
	Европейски структурни и инвестиционни фондове

	ЕЗФРСР
	Европейски земеделски фонд за развитие на селските райони

	ЗЕЕ
	Закон за енергийната ефективност

	ЗКН
	Закон за културното наследство

	ЗМСП
	Закон за малките и средни предприятия

	ЗОП
	Закон за обществените поръчки

	ЗПЗП
	Закон за подпомагане на земеделските производители

	ЗУСЕСИФ
	Закон за управление на средствата от Европейските структурни и инвестиционни фондове

	ИСУН
	Информационната система за управление и наблюдение на средствата от Европейските структурни и инвестиционни фондове

	КЕП
	Квалифициран електронен подпис

	МЗХГ
	Министерство на земеделието, храните и горите 

	Наредба № 22 от 14.12.2015 г. 

	Наредба № 22 от 14.12.2015 г. за прилагане на подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г.

	ПРСР 2014-2020 г.
	Програма за развитие на селските райони за периода 2014 – 2020 г.

	ПМС 160 от 2016 г.
	Постановление на Министерски съвет № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове.

	ПМС 189 от 2016 г.
	Постановление на Министерски съвет № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г.

	РУО
	Ръководител на управляващият орган

	СМР
	Строително-монтажни работи

	УО
	Управляващ орган

	СВОМР
	Стратегия за изпълнение на водено от общностите местно развитие

	ИС РМП
	Информационна система Регистър за минималните помощи

	КППП
	Комисия за подбор на проектни предложения


Обяснителни бележки:

	Авансово плащане 
	Плащане по смисъла на чл. 63 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.) 

	Административен договор 
	Договор по смисъла на § 1, т. 1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014 – 2020 г. 

	Административни проверки 
	Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 20 

Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). 

	Административно съответствие 
	Съответствие с формалните изисквания към документите, които включват: срок на подаване, комплектованост, спазване на изискуемата форма, валидност и други, определени в наредбата и в насоките за кандидатстване по съответната процедура. 

	Биоенергия
	Енергия, включително под формата на течни или газообразни горива, която е получена от преработката на биомаса

	Биомаса
	Всяка органична материя с растителен произход, която може да бъде рециклирана, включително специализирани култури и горски продукти, селскостопанска храна и фураж, отпадъци и остатъци от селскостопански реколти, отпадъци и остатъци от дървесина, водни растения, животински и торов отпадък, органични, битови отпадъци и други отпадъчни материали

	Биогориво
	Течни, газообразни или твърди горива, произведени от биомаса (пелети, брикети, нарязана и пресована слама и други остатъчни продукти от преработка на земеделски суровини, биодизел, биоетанол, етери, произведени от биоетанол), включително биогориво, произведено от зърнени култури и други култури, богати на скорбяла, захар и маслодайни култури, съгласно определението в чл. 1, параграф 1 от Директива (ЕС) 2015/1513 на Eвропейския парламент и на Съвета от 9 септември 2015 г. за изменение на Директива 98/70/ЕО относно качеството на бензиновите и дизеловите горива и за изменение на Директива 2009/28/ЕО за насърчаване използването на енергия от възобновяеми източници (ОВ, L 239/1 от 15.9.2015 г.)

	Възобновяеми енергийни източници 
	Неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им, както и отпадни топлини, енергия от биомаса и енергията от индустриални и битови отпадъци

	Едно и също предприятие
	По смисъла на чл. 2, т.2 от Регламент 1407/2013 означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в т. 34, букви а) — г), посредством едно или няколко други предприятия, също се разглеждат като едно и също предприятие.

	Закупуване на превозни средства
	Включва пътни превозни средства, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, трактори, самоходна земеделска и горска техника, ремаркета, полуремаркета и велосипеди, включително такива, определени по смисъла на  допълнителните разпоредби на Закона за движение по пътищата и Закон за регистрация и контрол на земеделската и горската техника

	Земеделска дейност
	Производството на селскостопански продукти, включително прибиране на реколтата, добив на мляко, отглеждане и развъждане на селскостопански животни за земеделски цели и/или поддържане на земята в добро земеделско и екологично състояние.

	Изкуствено създадени условия 
	Всяко установено от Държавен фонд „Земеделие“ - Разплащателна агенция (ДФЗ-РА) или друг компетентен орган условие по смисъла на чл. 60 от Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.) - инвестиции, за които е установена функционална несамостоятелност и/или изкуствено създадени условия за получаване на помощта с цел осъществяване на предимство в противоречие с целите на мярката. 

	Икономическа жизнеспособност
	Генерирането на доходи от дейността, гарантиращи устойчивост на предприятието за периода на бизнес плана

	Икономически размер на стопанство
	Размерът на земеделското стопанство, изразен в стандартен производствен обем.



	Иновации
	Иновативен продукт, произвеждан от стопанството/предприятието, въвеждане на нов производствен процес (машини, съоръжения и оборудване) или нова практика, въвеждане на нова организационна форма, включително маркетинг, подкрепени с удостоверение за ползван патент и/или удостоверение за полезен модел, внедрена в рамките на четири години преди датата на подаване на проектното предложение. За иновации не се смятат малки промени или подобрения, увеличаване на количеството произвеждана продукция чрез прибавяне на производствени или логистични системи, много близки до вече съществуващи такива, изваждане от употреба на определен процес, само подмяна на дълготрайни материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти, както и промени в организацията на работното място или външните отношения, които се основават на организационни методи, които вече се използват в стопанството.

	Материални активи
	Активи, отнасящи се до земя, сгради, машини и съоръжения.

	Места по националната екологична мрежа Натура 2000
	Защитените зони по смисъла на чл. 6, ал. 1 от Закона за биологичното разнообразие.



	Микропредприятия, малки предприятия, средни предприятия
	Предприятия по смисъла на Закона за малките и средните предприятия

	Независими оферти 
	Оферти, подадени от лица, които не се намират в следната свързаност помежду си или спрямо кандидата: 

а) едното участва в управлението на дружеството на другото; 

б) съдружници; 

в) съвместно контролират пряко трето лице; 

г) участват пряко в управлението или капитала на друго лице, поради което между тях могат да се уговарят условия, различни от обичайните; 

д) едното лице притежава повече от половината от броя на гласовете в общото събрание на другото лице; 

е) лицата, чиято дейност се контролира пряко или косвено от трето лице – физическо или юридическо; 

ж) лицата, едното от които е търговски представител на другото. 

	Нематериални активи
	Активи, възникнали от трансфер на технологии чрез придобиване на патентни права, лицензи или ноу-хау

	Нередност 
	Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. 

	Оперативни разходи 
	Административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите. 

	Оперативна печалба (EBITDA)
	Стойността на печалбата преди начисляване на данъци, такси, лихви и амортизация изчислена съгласно Приложение 22

	Подмярка 
	Съвкупност от дейности, спомагащи за прилагане приоритетите на ПРСР 2014 – 2020 г. 

	Полезна топлоенергия
	Понятие по смисъла на Директива 2004/8/ЕО на Европейския парламент и на Съвета от 11 февруари 2004 г. относно насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИО.

	Преработка на селскостопански продукти
	Всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба

	Принос в натура 
	Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ 

	Проверка на място 
	Проверка по смисъла на Регламент (ЕС) № 809/2014 

	Проект 
	Специфичен набор от координирани дейности, които се предприемат от кандидата за постигане на конкретни цели в определен период от време с определен бюджет. 

	Публична финансова помощ 
	Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял. 

	Първично селскостопанско производство
	Производство на растителните и животинските продукти, изброени в Приложение № I по чл. 38 от Договора за функционирането на Европейския съюз, без да се извършват никакви по-нататъшни операции, с които се променя естеството на тези продукти;

	Работни места
	Средносписъчният брой на персонала, изчислен като сбор от данните за среден списъчен брой на заетите лица, посочени в Част I, Раздел 1 от „Отчета за заетите лица, средствата за работна заплата и други разходи за труд“ и лицата, посочени в код 1400 и код 1600 от част II на отчета;

	Разходи за инвестиции за обикновена подмяна
	Разходи за замяна на активи, които не водят до подобряване на цялостната дейност на кандидата

	Разходи за консултантски услуги, свързани с подготовка и управление на проекта 
	Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта. 

	Рефинансиране на лихви 
	Възстановяване на извършените разходи за лихви по заеми 



	Референтен разход 
	Пазарни цени, ползвани от ДФЗ за сравняване при определяне основателността на разходите за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз. 

	Селскостопански продукти
	Продукти, изброени в приложение I към Договора, с изключение на продуктите на рибарството и аквакултурите, включени в приложното поле на Регламент (ЕО) № 104/2000;

	Стандартен производствен обем
	Стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно приложение № 19

	Съпоставими оферти 
	Оферти, които отговарят на запитване за оферта на кандидата и съдържат: 

а) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване; 

б) количествено-стойностни сметки – в случаите, когато се кандидатства за разходи за извършване на строително-монтажни работи.

	Търговия със селскостопански продукти
	Притежаване или излагане с цел продажба, предлагане за продажба, доставяне или изобщо пускане на пазара по какъвто и да е друг начин, с изключение на първата продажба от първичния производител на прекупвач или преработвател, както и всяка дейност по подготвяне на продукта за такава първа продажба; продажбата от първичен производител на крайни потребители се счита за търговия, ако се осъществява в самостоятелни помещения, предвидени за тази цел.

	Тютюнопроизводители
	Земеделски стопани, които са отглеждали тютюн, който е изкупен и премиран по реда на Закона за тютюна и тютюневите изделия за референтен период 2007 - 2009 г., и обработваната от тях земя или площ към този период не надхвърля 8 000 евро стандартен производствен обем.

	Частичен отказ за финансиране 
	Отказът да се финансират част от заявените разходи на кандидата, които са включени в проект, одобрен за подпомагане по ПРСР 2014 – 2020 г. 


1. Наименование на програмата:

	Програма за развитие на селските райони за периода 2014 – 2020 година.

Mярка 19 „Подкрепа за местно развитие по LEADER (ВОМР — Водено от общностите местно развитие)“. 
Подмярка 19.2 „Прилагане на операции в рамките на стратегии за водено от общностите местно развитие“. 


2.  Наименование на приоритетната ос от СВОМР:

	Процедурата се реализира в рамките на Стратегията за Водено от общностите местно развитие, изпълнявана на територията на МИГ – Стралджа 2016, във връзка с Приоритет 1 - Развитие на конкурентоспособна, иновативна и опазваща околната среда икономика, за реализиране на Специфична цел 3 – Диверсификация на икономическите дейности на територията чрез подкрепа за създаване на нови и разширяване на съществуващи микропредприятия, е планирано прилагането на Мярка 6.4.1. „Инвестиционна подкрепа за неземеделски дейности “. 


3. Наименование на процедурата:
	Изпълнението на настоящата процедура се извършва чрез процедура на подбор на проектни предложения в ИСУН 2020 № BG06RDNP001-………… в съответствие с чл. 25, ал. 1, т. 1 от ЗУСЕСИФ и във връзка с прилатане на Мярка 6.4.1. „Инвестиционна подкрепа за неземеделски дейности “ от Стратегията за ВОМР, изпълнявана на територията на МИГ – Стралджа 2016  


4. Измерение по кодове:

	Измерение 01 Област на интервенция: 097 Инициативи за воденото от общностите местно развитие в градски и селски райони.

Измерение 02 Форма на финансиране: 01 Безвъзмездни средства.

Измерение 03 Тип на територията: 07 Не се прилага. 


5. Териториален обхват:
	Подпомагат се проекти, които се осъществяват на територията на МИГ-Стралджа 2016, която  обхваща всички населени места от територията на Община Стралджа – 1 град и 21 села, както следва: гр.Стралджа, с.Александрово, с.Атолово, с.Богорово, с.Воденичане, с.Войника, с.Джинот, с.Зимница, с.Иречеково, с.Каменец, с.Леярово, с.Лозенец, с.Люлин, с.Маленово,  с.Недялско,  с.Палаузово,  с.Поляна,  с.Правдино, с.Първенец, с.Саранско, с.Тамарино и  с.Чарда


6. Цели на предоставяната безвъзмездната финансова помощ по процедурата и очакваните резултати:

	Цел на процедурата: Основна цел на процедурата е устойчиво и балансирано развитие на територията на „МИГ - Стралджа 2016.“ чрез изграждане на силна местна икономика, формиране на качествена социално интегрирана жизнена среда и съхраняване на местната идентичност. 
          Настоящата процедура е в изпълнение на Приоритет 1 „Развитие на конкурентоспособна, иновативна и опазваща околната среда икономика” на СВОМР, изпълнявана на територията на МИГ-Стралджа 2016, насочен към повишаване ръста на местната икономиката и подпомагането на функционираща пазарна среда; обновяване на материалната база на микро и малките фирми, както в областта на земеделието, така и неземеделските дейности; стимулиране развитието на биологични производства 

Подаваните проектни предложения по процедурата следва да подпомагат постигането на специфична цел 3 – „Диверсификация на икономическите дейности на територията чрез подкрепа за създаване на нови и разширяване на съществуващи микропредприятия” от СВОМР. 

Чрез Мярка 6.4.1. „Инвестиционна подкрепа за неземеделски дейности” се дава възможност на потенциални бенефициенти от територията на „МИГ - Стралджа 2016 г.“ да осъществят своите инвестиционни намерения в неземеделски дейности от икономиката за създаване или модернизиране на микропредприятия от територията на МИГ – основно разкриване на дребни производства в сферата на услугите и преработващата промишленост с цел осигуряване на трудова заетост и развитие на икономиката. 




7. Индикатори:
	Индикатори за изпълнение

	Индикатор
	Мерна единица
	Целева стойност

	1.Брой бенефициенти (стопанства), получаващи подкрепа за инвестиции в неселскостопански дейности
	брой
	3

	2.Общо инвестиции в лева /публични и частни/
	лева
	480 000

	3.Общо публични разходи в лева
	лева
	360 000

	Индикатори за резултат

	Индикатор
	Мерна единица
	Целева стойност

	4.Брой създадени работни места
	брой
	3

	Финансирането на проекти чрез одобрената стратегия следва да допринесе в максимална степен за постигането на индикаторите по мярката. 

Екипът на „МИГ-Стралджа 2016г.” ще наблюдава и контролира качеството на изпълнението на Стратегията за ВОМР, като следи степента на постигане на определените индикатори.

Кандидатите следва да попълнят в раздел „Индикатори“ на електронния формуляр по процедурата в ИСУН 2020 данни за базова и целева стойност по приложимите индикатори за изпълнение или резултат в съответствие с дейностите от проектното предложение и Указанията за попълване на електронен формуляр за кандидатстване.

На ниво проект, кандидатът попълва данни за индикатори с номер от 2 до 4 включително, като посочва и източниците на информация, от които може да се провери степента на постигане. Посочените източници трябва да са официални и достъпни за проверка. 
За проектните предложения трябва да бъде включен и ще се наблюдава в периода на мониторинг индикаторът „Брой създадени работни места”.

В случай че в проектното предложение не са включени приложимите индикатори за изпълнение и резултат, и/или заложената целева стойност на индикаторите е нула, оценителната комисия ще изиска от кандидата пояснителна информация.


8. Общ размер на безвъзмездната финансова помощ по процедурата
	Общия размер на безвъзмездната финансова помощ за проекти по Мярка 6.4.1. „Инвестиционна подкрепа за неземеделски дейности”  от стратегията за ВОМР на „МИГ – Стралджа 2016”, за целия период на нейното изпълнение е: 360 000.00 лева.

Общ размер на безвъзмездната финансова помощ

Средства от Европейския земеделски фонд за развитие на селските райони

Национално съфинансиране

360 000,00 лв.

324 000,00 лв.

36 000,00 лв.

100%

90%

10%




9. Максимален и минимален размер на безвъзмездната финансова помощ (БФП) за конкретен проект:

	1. Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници: 

1.1. Минималният размер на общите допустимите разходи за проект е 9 779,00 лева /5 000 евро/. 

1.2. Максималният размер на общите допустимите разходи за проект е 156 464,00 лева /80 000 евро/. 

2. Минимален и максимален размер на безвъзмездната финансова помощ за конкретен проект: 

Минимален размер на безвъзмездната финансова помощ
Максимален размер на безвъзмездната финансова помощ
7 334,25 лева

/3 750 евро/

117 348,00 лева

/60 000 евро/

Общите допустими разходи включват всички разходи, за които се кандидатства, заедно с тези, за които не се кандидатства, но са част от цялостния обект на инвестицията и без него той не може да бъде завършен и/или да функционира самостоятелно.


10. Процент на съфинасиране:

	Максималният размер на безвъзмездната финансова помощ от общия размер на допустимите за финансово подпомагане разходи за проекта, е както следва: 

Максималният интензитет на помощта от общата стойност на допустимите разходи по проекта е размер на:

Финансовата помощ е в размер на 75% от общите допустими разходи по проекта

Част от допустимите за подпомагане дейности по настоящата процедура е възможно да се изпълняват в съответствие с правилата за минимална помощ по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis, публикуван в Официален вестник на ЕС L 352 от 24.12.2013 г. (приложимо, в случай, че кандидатът действа като „предприятие“ и извършва икономически дейности и има икономически интерес от инвестицията). В тези случаи кандидатите следва да имат предвид, че максималния размер на помощта е в съответствие с приложимия в случая режим „de minimis“ - съгласно Регламент (ЕС) № 1407/2013. 

Максималният размер на помощта по режим de minimis, за която се кандидатства, заедно с другите получени минимални помощи от кандидата, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие (по смисъла на чл. 2, пар. 2 от Регламент (ЕС) № 1407/2013 на Комисията)  , което осъществява шосейни товарни превози за чужда сметка за период от три бюджетни години (две предходни плюс текущата година) . 

Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от: 

· предприятието - кандидат; 

· предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013; 

· всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013; 

· предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013. 

Праговете по режим de minimis не могат да бъдат заобикаляни чрез изкуствено разделяне на проекти със сходни характеристики и бенефициенти. 

В случай, че кандидатът планира изпълнение на дейности, попадащи в обхвата на минимална помощ, общият размер на помощта „de minimis” съгласно Регламент (ЕС) № 1407/2013 не може да надхвърля праговете, посочени в по-горе. 

В случай, че е налице надхвърляне на праговете, посочени по-горе, кандидатът следва да планира по-нисък интезитет на помощта и да заложи един и същи интензитет за всички разходи, извършвани от кандидата в проектното предложение, финансирани по режим „de minimis“ съгласно Регламент (ЕС) № 1407/2013. 

Остатъкът от общите допустими разходи по проекта трябва да бъдат съфинансирани чрез собствени средства на кандидата или със средства от външни източници, които изключват всякаква публична подкрепа. Посоченото ще бъде проверявано въз основа на представената Декларация за минимални помощи (Приложение 11 към Условията за кандидатстване /Документи за попълване). 


11. Допустими кандидати:

	11.1. Видове допустими кандидати

За безвъзмездна финансова помощ могат да кандидатстват:

1. земеделски стопани с икономически размер на стопанството над 8000 евро стандартен производствен обем

2. микропредприятия
, регистрирани като еднолични търговци или юридически лица по Търговския закон, Закона за кооперациите или Закона за вероизповеданията
3. физически лица регистрирани по Закона за занаятите

 Получателите на финансова помощ трябва да имат седалище и адрес на управление на територията на „МИГ – Стралджа 2016г.“ 


	11.2 Критерии за допустимост на кандидатите

1. 1/ Кандидатите трябва да имат седалище за едноличните търговци и юридическите лица или съответно постоянен адрес за физическите лица на територията на „МИГ – Стралджа 2016г.”. 

2/ Кандидатите трябва да бъдат микропредприятия. 

3/ Кандидатите по т.11.1.1. (земеделски стопани/земеделски производители)  към датата на подаване на  проектното предложение трябва да отговарят на следните условия: 

а/ да са регистрирани като земеделски стопани съгласно чл.7, ал.1 от Закона за поддпомагане на земеделските производители, и

б/ минималният стандартен производствен обем на земеделското им стопанство да е не по-малко от 8000 евро, което се доказва с: 

- Декларация  (по образец) за изчисление на минималния стандартен производствен обем на стопанството през текущата стопанска година към момента на кандидатстване и:

- регистрация на обработваната от кандидата земя и отглежданите животни в Интегрираната система за администриране и контрол; или 

- документ за собственост или ползване на земята или заповеди по чл. 37в, ал. 4, 10 и 12 от Закона за собствеността и ползването на земеделските земи, която участва при изчисляването му; или 

- анкетните формуляри от анкетна карта/анкетни карти на земеделския стопанин, издадени по реда нанаредбата по § 4 от преходните и заключителни разпоредби на Закона за подпомагане на земеделскитепроизводители за 

създаване и поддържане на регистър на земеделски стопани.

в/ Да бъдат регистрирани като еднолични търговци или юридически лица по Търговския закон или Закона за кооперациите.

4/ Кандидатите по т.11.1.3. (занаятчии) към датата на подаване на проектното предложение трябва да отговарят на следните условия: 

а/ Да са регистрирани по Закона за занаятите в Регионалната занаятчийска камара; 

б/ да отговарят на изискването на чл.4 на Закона за занаятите (чл.4 Занаятчията упражнява занаята след вписване в регистър БУЛСТАТ по реда на чл. 3, ал. 1, т. 6 или 9 от Закона за регистър БУЛСТАТ, с изключение на занаятчиите, които не са самостоятелно заети лица.)

в/ Да представят Свидетелство за калфа или майсторско свидетелство, или свидетелство за придобита II или III степен на професионална квалификация в институции от системата на професионалното образование и обучение или диплома за висше образование, съответстващо на занаята, който иска да упражнява.

ВАЖНО: В Раздел 24 „Списък на документи, които се подават на етап кандидатстване“ са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.


	11.3 Критерии за недопустимост на кандидата
Съгласно чл. 25, ал. 2 от ЗУСЕСИФ в процедурата чрез подбор не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от ЗОП или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (Обн., ДВ, бр. 53 от 2016 г.).
1. Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай, че:
1.1. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;                         

1.2. са осъдени с влязла в сила присъда, освен ако са реабилитирани, за престъпление, аналогично на тези по т. 2.1, в друга държава членка или трета страна;                                  

1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

1.4. е налице неравнопоставеност в случаите по чл. 44, ал. 5 от ЗОП;                                                       

1.5. с акт на компетентен орган е установено, че:                                               

а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;                                  

б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;                                

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2. Основанията по т.1.1 и1.2 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

3. Точка 1.3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Преди сключване на административния договор декларираните обстоятелства се доказват и се извършва проверка от РА, относно същите:

а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.

б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.

4. Не се предоставя финансова помощ за проекти, включващи инвестиции за преработка на селскостопански продукти в неселскостопански продукти извън приложение № I от Договора или памук за кандидати, които попадат в някоя от категориите, определени в чл. 1, параграфи 5 и 6 от Регламент (ЕС) № 702/2014 от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1 юли 2014 г.), наричан по-нататък "Регламент (ЕС) № 702/2014.

5. Не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство в областта на селското стопанство.

6. Финансовата помощ не се предоставя на кандидати/бенефициенти на помощта, които не са независими предприятия по смисъла на чл. 4, ал. 2 от Закона за малките и средните предприятия и за които се установи, че са учредени или преобразувани след 1 януари 2014 г. с цел получаване на предимство в противоречие с целта на мярката по ПРСР 2014 – 2020 г., включително с цел получаване на финансова помощ в размер, надвишаващ посочените по тези указания максимални размери.


12. Допустими партньори:

	Неприложимо


13. Дейности, допустими за финансиране:

	13.1. Допустими дейности за финансиране
По настоящите Условия за кандидатстване се предоставя безвъзмездна финансова помощ за следните допустими за подпомагане дейности: 

Дейност 1. Развитие на туризъм (изграждане и обновяване на туристически обекти и развитие на туристически услуги); 

Дейност 2. Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали); 

Дейност 3. Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.; 

Дейност 4. Производство на енергия от възобновяеми енергийни източници за собствено потребление; 

Дейност 5. Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности. 

Забележка: 

Допустими са само дейности на територията на „МИГ – Стралджа 2016г.“ 

В рамките на мярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз. 

Инвестициите в производство на електроенергия от биомаса не се подпомагат, ако те не произвеждат 10% топлинна енергия от общо произведената енергия. 

При производство на биоенергия (включително биогорива) суровините от зърнени и други богати на скорбяла култури, захарни култури, маслодайни култури, както и суровини, които могат да се използват за фуражи се ограничават до 20%. 

Подпомагат се проекти за обновяване или изграждане на места за настаняване с до 20 помещения за настаняване. 

Проекти, с включени инвестиции за производство енергия от ВЕИ се подпомагат, ако не надхвърлят необходимото количество енергия за покриване на потребностите на предприятието. 

Проекти за производство на биогорива и течните горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници. 


	13.2 Условия за допустимост на дейностите

I. Общи изисквания към проектното предложение: 

1. Целите на проекта съответстват на приоритетите и целите на СВОМР. 

2. Целите на проектното предложение съответстват на общите и специфични цели на мярка 6.4.1. и настоящата процедура, като задачите и целите на проекта са ясно и последователно описани и структурирани; 

Съответствието с изискванията се преценява от КППП на база представена от кандидата обосновка във Формуляра за кандидатстване, раздел 1. Основни данни, поле Цел на проекта и Раздел 11. Допълнителна информация необходима за оценка на проектното предложение, поле 11.7. Друга информация. 

II. Общи условия за допустимост на проектните дейности: 

Подпомагат се проекти, дейностите по които ще се осъществяват на територията на община Стралджа

2. За подпомагане по реда на тези условия кандидатите представят бизнес план по образец съгласно Приложение №7а, който съдържа подробно описание на планираните инвестиции и дейности за 5-годишен период, а в случаите на инвестиции за извършване на СМР – за 10-годишен период.Бизнес планът трябва да показва подобряване на дейността на предприятието и да доказва икономическата жизнеспособност на проекта и предприятието чрез прилагане на планираните инвестиции и дейности и постигане на една или повече от целите на процедуратаи в съответствие с принципите на добро финансово управление, публичност и прозрачност. 

 3. Проектите трябва да отговарят на разпоредбите на Закона за опазване на околната среда, Закона за биологичното разнообразие или/и Закона за водите. 

4. Проектите, попадащи в територии от Натура 2000, трябва дасъответстват на разпоредбите на Закона за биологичното разнообразие и съответните подзаконови нормативни актове за неговото прилагане

5. Проектите се изпълняват върху имот – собственост на кандидата, а когато имотът не е собственост на кандидата, към проектите се прилагат документи за: 

5.1) учредено право на строеж върху имота за срок не по-малко от 6 години, считано от датата на подаване на проектното предложение, когато е учредено срочно право на строеж - в случай на кандидатстване за разходи за строително-монтажни работи, за изграждане на нов строеж, надстрояване и/или пристрояване на съществуващ строеж, за които се изисква разрешение за строеж съгласно ЗУТ;; 

5.2) Проектите се изпълняват върху имот – собственост на кандидата, а когато имотът не е собственост на кандидата, към проектите се прилагат документи за ползване на имота за срок не по-малко от 6 години, считано от датата на подаване на проектното предложение – в случай на кандидатстване за разходи за:

а) закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж съгласно ЗУТ;

б) СМР извън случаите по т. 5.

6. Към проектите, включващи разходи за строително-монтажни работи, се прилагат: 

а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително- монтажни работи не се изисква одобрен инвестиционен проект съгласно ЗУТ; 

б) одобрен инвестиционен проект, изработен във фаза „Технически проект” или „Работен проект” в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.). 

в) подробни количествени сметки, които са заверени от правоспособно лице; 

г) влязло в сила разрешение за строеж, когато издаването му се изисква съгласно ЗУТ; 

д) становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ; 

7. Технически спецификации за съоръжения и принадлежности, оборудване и/или обзавеждане, транспортни средства, мобилни обекти, в зависимост от дейностите, включени в проектното предложение. 

8. Проектите, които включват разходи за преместваеми обекти и елементи на градското обзавеждане, се придружават с разрешение за поставяне, издадено в съответствие със ЗУТ. 

9. Към проектите за дейностите свързани с производство се прилагат технологичен проект, схема и описание на технологичния процес и описание на годишния капацитет на предприятието по видове продукция, заложени в производствената и търговска програма на бизнес плана.

10. Към проектите, включващи разходи за строително-монтажни работи, когато обектите са недвижими културни ценности, се прилагат: 

а) документите по т. 7 

б) графично и фотозаснемане на обекта и/или архитектурен план на сградата/обекта, когато за предвидените строително-монтажни работи не се изисква одобрен инвестиционен проект съгласно ЗУТ и съгласувателно становище, издадено от Министерството на културата; 

в) становище и заверка с печат от Министерството на културата върху графичните материали на проектната документация, изготвена по реда на глава двадесет и трета от Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.); 

г) становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ, и съгласувателно становище, издадено от Министерството на културата. 

11. Инвестиционните проекти, които включват обекти недвижими културни ценности, се съгласуват с Министерството на културата по реда на ЗКН. 

12. Дейностите по проектиране и изпълнение на инвестиционните проекти за обекти недвижими културни ценности, в които ще се извършват дейности по реставрация, се осъществяват от лица или под непосредственото ръководство на лица, вписани в регистъра по чл. 165 от ЗКН. 

13. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията. 
III. Изисквания към проекти по дейност 1 „Развитие на туризъм (изграждане и обновяване на туристически обекти и развитие на туристически услуги); “: 

1. Подпомагат се проекти за:

- Обновяване или изграждане на места за настаняване с до 20 помещения за настаняване

– Развитие на туристическите услуги, които предлагат на посетителите възможности за спорт и отдих или са насочени към хобита и други дейности за свободното време (езда, колоездене, фототуризъм) и специализиран туризъм за любители на природата – наблюдение на птици, животни, пеперуди, растения и т.н.);

– Туристически услуги, свързани с опазване и експониране на места с исторически, културен, природен или образователен интерес (стари изби, мелници, ферми, изложения на закрито и открито), и т.н.
· Изграждане и обновяване на места за настаняване с не повече от 20 помещения за настаняване и стойност на финансовата помощ до 50 000 лева с включен ДДС по проект, финансиран изцяло или частично от ЕЗФРСР. 

IV. Изисквания към проекти по дейност 2 „Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали); 
1. Принадлежността на инвестициите към дейностите, включени в проектното предложение се определя съгласно „Код по КИД – 2008“ от Класификация на икономическите дейности (КИД – 2008) за дейностите, за чието подпомагане се кандидатства с проектното предложение
V. Изисквания към проекти по дейност 3 „Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.; “: 

1. Подпомагат се проекти, при които над 75 на сто от заявените за подпомагане инвестиционни разходи по проектното предложение са изцяло свързани с инвестиции съгласно дейностите определени в „Код по КИД – 2008“ от Класификация на икономическите дейности (КИД – 2008) 

2. Принадлежността на инвестициите към дейностите, включени в проектното предложение се определя съгласно „Код по КИД – 2008“ от Класификация на икономическите дейности (КИД – 2008) за дейностите, за чието подпомагане се кандидатства с проектното предложение 
VI. Изисквания към проекти по дейност 4 „Производство на енергия от възобновяеми енергийни източници за собствено потребление“: 

1. Инвестиции за производство на енергия от възобновяеми енергийни източници, включително проекти с инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса, се подпомагат само ако са за собствено потребление на кандидата и същите не надхвърлят необходимото количество енергия за покриване нуждите на предприятието. Капацитетът на инсталациите не трябва да надвишава мощност от 1 мегават.

2. Проекти за производство на  биогорива и течни горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници.

3. При комбинирано топло- и електропроизводство капацитетът на инсталацията трябва да съответства на необходимата за дейностите на предприятието полезна топлоенергия.

4. При производство на електроенергия от биомаса инсталациите трябва да произвеждат най-малко 10 на сто топлинна енергия.

5. При производство на биоенергия кандидатът трябва да докаже наличието на суровинна база за периода на изпълнение на бизнес плана (Приложение № 12).
6. При производство на биоенергия (включително биогорива) суровините от  зърнени и други богати на скорбяла култури, захарни култури, маслодайни култури, както и суровини, които могат да се използват за фуражи се ограничават до 20%. Ограниченията от 20% не се прилагат за отпадъчни продукти от тези култури, които не се използват за фуражи.

7.  Към проектното предложение се прилага анализ, удостоверяващ изпълнението на условията по т. 1 - 6, изготвен и съгласуван от правоспособно лице с компетентност в съответната област.
VII. Изисквания към проекти по дейност 5 „Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности”: 

1. Подпомагат се проекти за инвестиции в неземеделски дейности, които са насочени към развитие на занаяти (включително предоставяне на услуги, свързани с участието на посетители в занаятчийски дейности).

2.   Принадлежността към дейностите по т.1 на инвестициите, включени в проектното предложение, се определя съгласно чл. 3, ал. 1от Закона за занаятите.

3.  Подпомагат се проекти, при които 100 на сто от заявените за подпомагане инвестиционни разходи по проектното предложение са изцяло свързани с инвестиции по т. 1. 


	13.3 Недопустими дейности

Не се подпомагат проекти: 

1. В рамките на процедурата не се финансират дейности, които водят до осъществяване на селскостопанска дейност или резултатът от дейността е продукт, включен в Приложение I от Договора за функционирането на Европейския съюз, съгласно Приложение № 5.Не се подпомагат по процедурата чрез подбор и дейности, при които резултатът от дейността е продукт извън Приложение I от Договора за функционирането на Европейския съюз, съгласно Приложение № 5, и същите са допустими за подпомагане по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони 2014-2020 г.
2. В рамките на процедурата не се финансират инвестиции насочени към дейности, които се финансират по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитие на горски територии и подобряване жизнеспособността на горите“, включително дейности, описани в Приложение № 6.
2.1 Закупуването или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка съгласно „Списък на производствата преди индустриалната преработка на дървесината съгласно Обща база за статистическите класификации на икономическите дейности в рамките на Европейската общност, NACE Rev. 1.1: 

1. Машинно обработване  на  дървен материал чрез бичене, фрезоване, комбинирано или рязане или развиване;

2. Нарязване, сортиране, рендосване, профилиране, окрайчване, фасониране и шлайфане;

3. Сушене и импрегниране на дървен материал;

4. Производство на дървесен талаш, дървесно брашно, технологични трески,  дървесни пелети и брикети от необработени дървени материали, вършина и други дървесни отпадъци;

5. Производство на колове или колчета: белене, цепене, заостряне, пакетиране;

6. Производство на дърва за горене: рязане, цепене, пакетиране.”

2.2. Закупуването или вземането на лизинг на нови машини и оборудване за преработка на недървесни горски продукти.

3. Не се предоставя финансова помощ за хазарт, финансови услуги, голф, сектори и дейности, определени за недопустими в Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба.

4. БФП не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и.
5. Не се предоставя БФП за проекти:

5.1. за които има постановен административен акт по реда на Закона за опазване на околната среда и/ или по чл. 31 от Закона за биологичното разнообразие за неодобряване осъществяването/ несъгласуване на инвестиционното предложение/ плана/ програмата/ проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни;

5.2. които се извършват на терени, които подлежат на рекултивация съгласно чл. 11, ал. 1 от Закона за опазване на земеделските земи и не се изпълняват мерките, предвидени в проекта по чл. 11, ал. 2 или 3 от същия закон; 

5.3. по които дейностите по настоящите Условия за кандидатстване, включени в проектите, са били физически започнати и/ или извършени преди подаване на проектното предложение, независимо дали всички свързани плащания не са извършени;

5.4. които след изпълнение на дейностите по проекта няма да доведат до използване на обекта на инвестицията по предназначение и/ или въвеждане на обекта на инвестицията в експлоатация в случаите, когато това е задължително съгласно ЗУТ и подзаконовите актове за неговото прилагане;

5.5. които включват инвестиции, които не отговарят на европейското и национално законодателство.

6. Инвестициите в производство на електроенергия от биомаса не се подпомагат, ако те не произвеждат 10% топлинна енергия от общо произведената енергия.

7. Не се подпомагат като самостоятелен проект или дейност:

7.1. събарянето на стари сгради и производствени съоръжения;

7.2. инвестициите в нематериални активи.
8.  Проекти за колективни инвестиции и интегрирани проекти не са допустими за подпомагане по настоящата процедура чрез подбор


14. Категории разходи, допустими за финансиране
	14.1. Допустими за финансиране са категориите разходи за проекти към стратегията за ВОМР, съгласно чл. 20 от Наредба № 22 от 14.12.2015 г. за прилагане на подмярка 19.2 "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" от Програмата за развитие на селските райони за периода 2014 – 2020 г., издадена от Министъра на земеделието и храните, обн., ДВ, бр. 100 от 18.12.2015 г., в сила от 18.12.2015 г., изм. и доп. ДВ. бр.38 от 20 Май 2016г. , изм. и доп. ДВ. бр. 69 от 25 Август 2017 г. (Наредба № 22) 
14.2. Допустими видове разходи:

По мярката се финансират материални и нематериални инвестиции  за създаване и развитие на неземеделски дейности в селските райони, включващи:

1. Изграждане, придобиване или подобренията на недвижимо имущество – строително-монтажни и строително-ремонтни дейности.

2. Закупуване, включително чрез лизинг на нови машини и оборудване, до пазарната стойност на активите;

3. Общи разходи, свързани с разходите за точка „1“ и „2“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост; Разходите по т.“3“ не могат да надхвърлят 12 % от сумата на разходите по т. „1“, „2“ и „4“. 

4. Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки. 

Разходите са допустими само ако са извършени след подаване на проектното предложение, с изключение на общите разходи по т.4.

Не са допустими за подпомагане текущи разходи. Няма да се предоставя финансова помощ за изграждане и обновяване на места за настаняване с повече от 20 помещения за настаняване и стойност на финансовата помощ над 50 000 лева с включен ДДС по проект, финансиран изцяло или частично от ЕЗФРСР. 

Разходите са допустими, само ако са извършени след подаване на заявлението за подпомагане, с изключение на общите разходи. 

Финансова помощ по реда на тази процедура се предоставя в рамките на наличните средства по мярка 6.4. от СВОМР на „МИГ-Стралджа 2016г.” под формата на възстановяване на действително направени и платени допустими разходи. 

14.3. Условия за допустимост и обоснованост на разходите:

1. Закупуването на нови машини и оборудване се допуска при следните условия: 

 По мярка 6.4 е допустимо закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг. Допустими са само транспортни средства, които представляват „машини“. Съгласно § 6, т. 16 от допълнителните разпоредби на Закона за движение по пътищата "Самоходна машина" е съоръжение или машина, предназначена за извършване на специфични дейности и движеща се или придвижвана по пътищата само по изключение. Такива са: електрокари, мотокари и самоходна земеделска и горска техника по смисъла на § 1, т. 12 от допълнителните разпоредби на Закона за регистрация и контрол на земеделската и горската техника, строителните машини, верижните специални и верижните бронирани машини от Българската армия и Министерството на вътрешните работи и други подобни. Самоходната машина е малогабаритна, когато е с теглително усилие до 200 kg, максималната и скорост на движение е до 25 km/h, колеята - до 900 mm, и масата без товар - до 900 kg.“. Освен това „машините“ следва да отговарят на Закона за регистрация и контрол на земеделската и горската техника. Съгласно чл. 2 законът се прилага за земеделска, горска техника, включително превозни средства и машини за земни работи, наричани по-нататък "техниката". „Машини за земни работи" са самоходни или теглени колесни, верижни или крачещи машини, имащи екипировка или оборудване (работни средства), конструирани да извършват изкопни работи, товарене, транспортиране, пробиване/сондиране, разстилане, уплътняване или каналокопаене на земни, скални и други материали.

2. За общите разходи следва да се има предвид, че:

1) Общи разходи са:

а) свързани с консултации; 

б) хонорари за правни услуги, архитекти, инженери;

2.1. Допустимите „Общи разходи” по т. 3 от раздел 14.2. „Допустими видове разходи“ не може да превишават 12 на сто от общия размер на допустимите разходи по проекта, включени в т. 1 – 3 и са допустими, ако са извършени не по-рано от 1 януари 2014 г., независимо дали всички свързани с тях плащания са направени.

2.2. Консултациите, по т. 1), буква „а“ се състоят от разработване на бизнес план, включващ предпроектни изследвания и маркетингови стратегии, извършване на предпроектни проучвания и окомплектоване на пакета от документи, и консултантски услуги, свързани с изпълнението и отчитане на дейностите по проекта до изплащане на помощта, и не следва да надхвърлят 5 на сто от стойността на допустимите разходи.

2.3. Разходи за изготвяне на технически и/или работен проект, включително и изготвяне на технологичен проект, свързан с допустимите инвестиционни разходи по проекта, като част от разходите по т.3 от раздел 14.2 „Допустими видове разходи” - 2,5 на сто от допустимите разходи по т.1 и 2 (без разхода за закупуване на недвижима собственост) от Раздел 14.2 „Допустими видове разходи“.

2.4. Разходи за строителен надзор, свързан с допустимите инвестиционни разходи по проекта като част от разходите по т.3 от раздел 14.2 „Допустими видове разходи” - 1 на сто от допустимите разходи по т.1 и 2 (без разхода за закупуване на недвижима собственост) от Раздел 14.2 „Допустими видове разходи“.
2.5. Хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост, за енергийно обследване, оценка на въздействието върху околната среда, свързани с допустимите инвестиционни разходи по проекта като част от разходите по т.3 от раздел 14.2 „Допустими видове разходи”, не могат да превишават 2,5 на сто от допустимите разходи по т.1 и 2 (без разхода за закупуване на недвижима собственост) от Раздел 14.2 „Допустими видове разходи“.

2.6. Разходите за закупуване на земя, сгради и други недвижими имоти – недвижима собственост, свързани с дейностите по проекта, са допустими за финансиране до размера на данъчната им оценка, валидна към датата на подаване на проектното предложение. В случай, че към датата на придобиването данъчната оценка е с по-ниска стойност, допустими за финансиране са разходи до този размер. Разходите за закупуване на земя, сгради и други недвижими имоти, свързани с дейностите по проекта по т.1 от раздел 14.2 „Допустими видове разходи“ не могат да надхвърлят 10 на сто от общия размер на допустимите разходи по т.1 и 2 от Раздел 14.2 „Допустими видове разходи“.
3. Закупуването чрез финансов лизинг на активите е допустимо, при условие че бенефициентът на помощта стане собственик на съответния актив не по-късно от датата на подаване на заявката за плащане за същия актив.

4. В случай че разходът, за който се кандидатства с проектното предложение, е включен в списък с референтни разходи на ДФ „Земеделие” (Приложение №7 към „Документи за информация” към настоящите условия за кандидатстване), то кандидатът попълва посочения код на референтния разход в Таблицата за допустими инвестиции и дейности (съгласно Приложение №1а към документите за попълване). В този случай кандидатът представя оферта и/ или извлечение от каталог на производител/доставчик/строител и/ или проучване в интернет за всяка отделна инвестиция в дълготрайни активи - с предложена цена от производителя/доставчика/строителя.

5. В случай че разходът, за който се кандидатства, не е включен в списък с референтни разходи на ДФ „Земеделие, то кандидатът следва да извърши пазарно проучване за гарантиране на пазарна цена на съответния актив/услуга/строителство. Това условие не се отнася при кандидатстване за разходи за нормативно регламентирани такси.

6. Пазарното проучване включва осигуряването на най-малко три съпоставими независими индикативни оферти в оригинал, които съдържат наименование на оферента, срок на валидност на офертата, дата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. 

7. Индикативните ценови предложения се набират по изпратено запитване за индикативна оферта (по образец, Приложение № 16 от документи за попълване), което също се прилага.
8. Оферентите, когато са местни лица, трябва да са вписани в Търговския регистър към Агенцията по вписвания, а оферентите – чуждестранни лица, следва да представят документ за правосубектност съгласно националното им законодателство.

9. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за  Камарата на строителите,  и да могат да извършват строежи и/ или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. 

10. Участниците на пазара, предлагащи офертите, следва да декларират, че са информирани, че нямат предимство пред останалите участници при бъдещо провеждане на процедура за избор на изпълнител съгласно Постановление № 160 на МС от 01.07.2016 г., в случай че са изпълнени условията на чл. 50, ал. 2 от Закона за управление на средствата от европейските структурни и инвестиционни фондове (когато кандидатът планира да проведе процедура по реда на Постановление № 160 на МС от 01.07.2016 г.).

11. Определянето на стойността на цената за разхода, за който се кандидатства за подпомагане, се определя въз основа на критерия „най-ниска предложена цена”.

12. „Независими оферти" са оферти, подадени от лица, които не се намират в следната свързаност помежду си или спрямо кандидата: 

а) едното участва в управлението на дружеството на другото;  

б) съдружници;  

в) съвместно контролират пряко трето лице; 

г) участват пряко в управлението или капитала на друго лице, поради което между тях могат да се уговарят условия, различни от обичайните; 

д) едното лице притежава повече от половината от броя на гласовете в общото събрание на другото лице;  

е) лицата, чиято дейност се контролира пряко или косвено от трето лице - физическо или юридическо;  

ж) лицата, едното от които е търговски представител на другото.

13. В случай, че не са изпълнени условията на чл. 50, ал. 2 от ЗУСЕСИФ, т.е. кандидатът не е задължен да извърши оценка на офертите и да сключи договор по правилата на ПМС № 160 с публична покана, то кандидатът при получаване на индикативните оферти по настоящия ред, следва да извърши сравняване на предложенията и да сключи договор (предварителен/окончателен) с избрания доставчик. Изборът на изпълнител се протоколира с решение. В този случай кандидатът може да избере икономически най-изгодна оферта на основание на един от следните критерии за възлагане на поръчката за доставка: 

а) най-ниска предложена цена, 

б) ниво на разходите, като се отчита разходната ефективност, включително разходите за целия жизнен цикъл, 

в) оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на поръчката. 

14. Договорът се сключва за услуги/работи/доставки за всеки обект на инвестицията/предмет на дейността с детайлно описание на техническите характеристики, включително с посочени марка, модел, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и електронен носител. В договорите се описва ДДС.

Важно: Видът на допустимите по конкретната процедура кандидати и интензитетът на безвъзмездната финансова помощ по мярката (над 50 %) предпоставят провеждане на процедура за определяне на изпълнител по реда на ПМС  160/2016. 

Когато кандидатът планира да провежда процедура за избор на изпълнител по реда на ПМС № 160/2016 г. след сключване на административния договор, той трябва да съобрази документите, които прилага, с изискванията на чл.50, ал.2 от ЗУСЕСИФ и на ПМС 160/2016 г. и не прилага документи по т.13. и т.14 по-горе.

14.4. Недопустими разходи

Недопустими за финансиране са разходите, съгласно чл. 21 на Наредба № 22/2015 г.

Изцяло не са допустими са следните разходи:

- Текущи (оперативни) разходи, включително разходи за поддръжка и наеми 

- транспортни, вкл. превозни средства, освен такива, представляващи машини и оборудване, съгласно описанието в т.1 от подраздел 14.3. на настоящите условия за кандидатстване.


15. Допустими целеви групи (ако е приложимо):           
	Неприложимо


16.  Приложим режим на минимални/държавни помощи
	Предоставя се подпомагане за инвестиции в неземеделски дейности, насочени към: 

1) Развитие на туризъм (изграждане и обновяване на туристически обекти и развитие на туристически услуги); 

2) Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);

3) Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;

4) Производство на енергия от възобновяеми енергийни източници за собствено потребление;

5) Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности

Финансовото подпомагане за дейностите по мярката не попада в обхвата на чл. 42 от ДФЕС, тъй като дейностите са извън селскостопанския сектор. 

По отношение на подпомагането за развитие на селските райони основните принципи за приложимост на правилата за държавни помощи са изложени в чл. 81 и 82 от Регламент № 1305/2013. 

Съгласно чл. 81, параграф 1 от Регламент № 1305/2013 правилата за държавната помощ се прилагат по отношение на подпомагането за развитието на селските райони, отпуснати от държавите членки, когато то е извън обхвата на чл. 42 от ДФЕС. 

Следователно финансовото подпомагане по подмярката представлява „държавна помощ“ по смисъла на чл. 107, параграф 1 от ДФЕС. 

Подкрепата по мярка 6.4 „Инвестиции в подкрепа на неземеделски дейности” от СВОМР на „МИГ-Стралджа 2016г.” ще се предоставя в съответствие с Регламент (ЕС) № 1407/2013.

Тази помощ представлява помощ, отпускана на едно и също предприятие през даден период от време и която не надвишава определен размер, не отговаря на всички критерии по чл. 107, параграф 1 от ДФЕС и поради това не е предмет на процедурата за уведомяване. 
Съгласно приложното поле на Регламент (ЕС) № 1407/2013 и чл. 5 от Закона за държавните помощи подпомагането по тази дейност се разглежда по общите правила за държавни помощи.

„МИГ-Стралджа 2016г.” ще прилага Условията на Регламент № 1407/2013 на Комисията от 18 декември 2013 относно прилагането на членове 107 и 108 от Договора за функционирането на Европейския съюз към помощта de minimis:

1.
Регламент № 1407/2013 се прилага за помощите представяни на предприятията от всички сектори с изключение на: 

а) помощите, предоставяни на предприятия, които извършват  дейност в сектора на рибарството и аквакултурите, обхванати  от Регламент (ЕО) № 104/2000 на Съвета (1);

б) помощите, предоставяни на предприятия, които извършват дейност в областта на първичното производство на селскостопански продукти;

в) помощите, предоставяни на предприятия, които извършват дейности в сектора на преработката и търговията със селскостопански продукти, в следните случаи:

             i) когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия;

             ii) когато помощта е свързана със задължението да бъде прехвърлена частично или изцяло на първичните производители;

г) помощите за дейности, свързани с износ за трети държави или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

д) помощите, подчинени на преференциалното използване на национални продукти спрямо вносни такива.

2.
Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие, което осъществява шосейни товарни превози за чужда сметка или срещу възнаграждение, за период от три бюджетни години – текуща и предходните две.Тази помощ de minimis не се използва за придобиването на товарни автомобили за автомобилен товарен транспорт.

Тези тавани се прилагат независимо от формата на помощта de minimis или от преследваната цел и без значение дали предоставената помощ се финансира изцяло или частично със средства, произхождащи от Съюза. 
Когато с отпускането на нова помощ de minimis може да бъде надвишен съответния таван, никоя част от тази нова помощ не може да попада в приложното поле на Регламента.
Когато дадено предприятие извършва дейност в секторите посочени в параграф 1, букви а,б или в на чл. 1 от Регламент (ЕС) № 1407/2013, както и в един или повече сектори  или дейности обхванати от цитирания регламент за таван се използва определения в чл. 3, параграф 2 от Регламент (ЕС) № 1407/2013, при условие че се гарантира чрез подходящи средства — чрез разделение/демаркация на дейностите или разграничаване на разходите, че дейностите в сектора посочени в параграф 1, букви а,б или в на чл. 1 от Регламент (ЕС) № 1407/2013 не се ползват от помощи de minimis, предоставени в съответствие с Регламент (ЕС) № 1407/2013.
3.
Ако дадено предприятие изпълнява автомобилни товарни превози  за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантира посредством подходящи средства, като например отделяне на дейностите или разграничаване на разходите, че помощите за дейността по автомобилни товарни превози не надвишават 100 000 EUR и че помощите de minimis не се използват за придобиване на товарни автомобили.

4.
Помощта се смята за отпусната от момента на подписване на договор за предоставяне на финансова помощ.  

5.
Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:

• предприятието кандидат;

• предприятията, с които предприятието кандидат образува „едно и също предприятие“   по смисъла на чл. 2, пар. 2 на Регламент (ЕС) № 1407/2013;

• всички предприятия, които са се влели, слели с или са придобити от някое от предприятията,  образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

6.
Натрупването на минимални помощи, предоставени на територията на Република България в рамките на едно и също предприятие е съгласно разпоредбите на чл. 5 на Регламент (ЕС) № 1407/2013:
-
Когато дадено предприятие попада в приложното поле на Регламент (ЕС) № 1407/2013 помоща de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 360/2012 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, пар. 2 на Регламент (ЕС) № 1407/2013. 
-
Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.
7.
При определяне на максимално допустимият размер и съответно интензитет на помощта, в конкретния случай и в конкретните обстоятелства, да се взема предвид както размера на минималната помощ, за която се кандидатства, така и общият размер на вече получена минимална помощ на територията на Република България в рамките на едно и също предприятие, независимо от това дали тази подкрепа е финансирана от местни, регионални, национални или общностни източници.
8.
Праговете, посочени по-горе не могат да бъдат заобикаляни чрез изкуствено разделяне на проекти със сходни характеристики и бенефициенти. 
9.  Предостовянето на минимална помощ по мярката не е обвързано с преференциално ползване на национални продукти спрямо вносни такива
10.
За изпълнението на обстоятелствата кандидатите посочват данните за получени минимални и държавни помощи в Декларация за минимални и държавни помощи, попълнена по образец, (приложения №11 и №11а) - образец на декларация и указания за попълването й от кандидата - част от Условията за кандидатстване. Налични също и на адрес: htpp://stateeaid.minfin.bg/bg/page/7).

11.
Цитираните по-горе условия на регламента се проверяват на етап административно съответствие и допустимост на проектното предложение.

12.
За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър. 

13.
Периодът, който се проверява, във връзка с натрупването на минимални помощи, е три бюджетни години - текущата и предходните две. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. 
Помощ изплащана на траншове, се сконтира към стойността й към момента на нейното предоставяне. Лихвеният процент, който се използва за сконтиране, е сконтовият процент, приложим към момента на отпускане на помощта.(същият може да бъде намерен на www.stateaid.minfin.bg/bg/page/424)
14. Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.
15. Когато с отпускането на нова помощ de minimis може да бъде надвишен съответния таван, определен в чл. 3, параграф 2 от Регламент (ЕС) № 1407/2013, никоя част от тази нова помощ не може да попада в приложното поле на регламент 1407/2013 г.; 

16. В случай на сливания или придобивания всички предходни помощи de minimis, предоставяни на някое от сливащите се предприятия, се вземат под внимание при определяне на това дали дадена нова помощ de minimis, отпусната на новото предприятие или на придобиващото предприятие, не води до превишаване на съответния таван. Помощта de minimis, предоставена законно преди сливането или придобиването, остава правомерна; 

17. Ако дадено предприятие се разделя на две или повече отделни предприятия, помощта de minimis, отпусната преди разделянето, се предоставя на предприятието, което се е възползвало от нея, като по принцип това е предприятието, поемащо дейностите, за които е била използвана помощта de minimis. Ако такова предоставяне не е възможно, помощта de minimis се разпределя пропорционално на базата на счетоводната стойност на собствения капитал на новите предприятия към действителната дата на разделянето. 

18.
Последствията при неспазване на т.2 – отказване на помощта, служебно намаляване на помощта или възстановяване на неправомерно предоставена помощ по реда на чл.37 Закона за държавните помощи (Обн. Дв 85 от 24.10.2017 г.)..

19.
Преди сключване на договор за предоставяне на безвъзмездна финансова помощ, Държавен фонд „Земеделие“ прилага подходящи контролни механизми, които да гарантират изпълнението на всички приложими условия на Регламент (ЕС) № 1407/2013, включително ще извършва документална проверка на декларираните данни от одобрените кандидати в Декларацията за минимални помощи. 
20.
Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ, чрез въвеждане на информация в Информационната система „Регистър на минимални помощи“.

21.
В договора за безвъзмездна финансова помощ, съгласно чл. 16 и чл. 36 от Закона за държавни помощи (обн. В ДВ 85 от 24.10.2017 г.) се съдържа информация относно вида, размера и основанието за предоставяне на отпуснатата помощ, чрез цитиране на заглавието на Регламента и номера на публикацията му в Официален вестник на Европейския съюз, всички приложими за получателя задължения, свързани със спазване на изискванията на Регламента (например изискванията на чл. 6, пар. 4 и пар. 5), правилата за прилагане на условията за нейното предоставяне и за контрол, както и механизъм за установяване на неправомерно предоставена помощ, съгласно чл. 37 от Закона за държавни помощи.
22.
Възстановяването на неправомерно предоставена държавна помощ се извършва по реда на чл.37 от Закона за държавните помощи (Обн. Дв 85 от 24.10.2017 г.). 
23.   Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ.
24.
Ако проектното предложение на кандидат бъде одобрено и той подпише договор за предоставяне на финансова помощ, е длъжен да съхранява документацията относно получената помощ de minimis за период от 10 бюджетни години, считано от датата на която е предоставена последната индивидуална помощ по схемата и да я предоставя при поискване в срок от 5 работни дни на „МИГ-Стралджа 2016г.” или на Държавен фонд „Земеделие“.
Бенефициентите по настоящата процедура са длъжни да спазват законодателството в областта на обществените поръчки и държавните помощи и да не допуснат средствата, получени по договора за предоставяне на безвъзмездна финансова помощ, да бъдат предоставени на трети лица в нарушение на правилата за конкуренцията. 
След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 1407/2013. 
Допълнителна информация относно общите правила на приложимото право в областта на държавните помощи може да бъде открита на интернет страницата на Министерство на финансите http://stateaid.minfin.bg/ 




17.  Хоризонтални политики
	Подходът ВОМР се прилага при спазване на хоризонталните принципи на политиката за изпълнение на ЕСИФ. По процедурата следва да е налице съответствие на проектните предложения със следните принципи на хоризонталните политики на ЕС: 

1. Равенство между половете и липса на дискриминация - 

Принципът за равенство между половете е залегнал в разработването на стратегията и ще бъде последователно интегриран в нейното изпълнение, като се насърчава участието на по-слабо представения пол, равен достъп до ресурсите на обществото и равно участие при вземането на решения 

В процеса на изпълнение на Стратегията ще се следва принципа на неутралност на дейностите и операциите по отношение на принадлежност на бенефициентите/участниците към каквато и да е група и няма да се поставят ограничения, основани на пол, раса, народност, етническа принадлежност, здравен статус, възраст, сексуална ориентация, семейно положение, имуществено състояние и др. 

 Всички приоритети и дейности, част от СВОМР, се основават на принципа на равенство и отсъствие на дискриминация. Тези принципи ще бъдат спазвани през всички етапи от управлението и изпълнението на стратегията, което ще гарантира равнопоставеност между жените и мъжете и избягване на дискриминацията.

2.  Устойчиво развитие (защита на околната среда) – 

Устойчивото развитие е дългосрочно развитие, което отговаря на нуждите на настоящето, без да ограничава и нарушава възможността на бъдещите поколения да посрещат своите собствени потребности и обединява два основни стремежа: постигане на икономическо развитие, осигуряващо нарастващ жизнен стандарт, и опазване и подобряване на околната среда. 

Настоящата мярка, е насочена към насърчаване на икономическото развитие на територията от една страна, но и насърчаване опазването на околната среда. Във връзка с това са въвеждени общи изисквания и са планирани директни интервенции: 

-  Проекти, предвиждащи инвестиционни предложения, за които се изисква ОВОС по реда на ЗООС ще се одобряват само след положително решение и при съобразяване с препоръките от извършената оценки; 

-  Проектите, попадащи в територии от екологичната мрежа НАТУРА 2000 преди одобрението им ще бъдат проверявани за съответствие с разпоредбите на ЗБР и съответните подзаконови нормативни актове, както и предвидените ограничения в решенията за определяне на местата и плановете за управлението. 

-  В Критериите за оценка на проекти са дадени приоритети на проекти, свързани с въвеждането на екологосъобразни технологии и дейности с положително влияние върху околната среда. 

3. Насърчаване на заетостта и конкурентоспособността – 
Два от приоритетите и няколко от специфичните цели на Стратегията са насочени към насърчаване на заетостта и конкурентоспособността на територията на „МИГ - СТРАЛДЖА 2016 г.“. Настоящата мярка 6.4. е насочена към повишаване на конкурентоспособността. 

В критериите за оценка на проектите се дава приоритет на тези от тях, които създават нови работни места в микропредприятията на територията 
В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи от хоризонталните политики на ЕС. Прилагането на описаните в проектното предложение принципи ще се проследява на етап изпълнение на одобрения проект.


18. Минимален  и максимален срок за изпълнение на проекта
	Одобреният проект се изпълнява в срок до: 

1. 24 месеца от датата на подписването на административен договор, между бенефициента, ДФЗ и МИГ – за бенефициенти, които не се явяват възложители по чл. 5 и 6 от Закона за обществените поръчки; 

2. 36 месеца от датата на подписването на административен договор между бенефициента, ДФЗ и МИГ – за бенефициенти, които се явяват възложители по чл. 5 и 6 от Закона за обществените поръчки. 

Крайният срок за изпълнение на проекти не може да е по-късно от 30.06.2023 г. 


19. Ред за оценяване на концепциите за проектни предложения
	Неприложимо


20. Критерии и методика за оценка на концепциите за проектни предложения
	Неприложимо


21. Ред за оценяване на проектните предложения
	1. Оценката на проектните предложения се извършва в съответствие с Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки от СВОМР, финансирани от ПРСР 2014 – 2020 И ЕЗФРС на територията на „МИГ – Стралджа 2016г.“, одобрени с решение на от УС на МИГ от 28.05.2018 г. (публикувани на интернет странцата на „МИГ – Стралджа 2016г” на адрес http://www.mig-straldzha_2016g@abv.bg). Същите са в съответствие с минималните изисквания към реда за оценка на проектни предложения към СВОМР, утвърдени от заместник министър-председателя по чл. 5, ал. 1, т. 2 от Устройствения правилник на Министерския съвет и на неговата администрация, разработени на основание чл. 41, ал. 2 от ПМС 161 от 4 юли 2016 за определяне на правила за координация между управляващите органи на програмите и местните инициативни групи, съответно местните инициативни рибарски групи, във връзка с изпълнението на Подхода „Водено от общностите местно развитие“ за периода 2014 - 2020 г. 

2. Подборът на проектни предложения се извършва от Комисията за подбор на проектни предложения, която се назначава със заповед, издадена от Председателя на Управителния съвет на МИГ, до три дни след крайния срок за подаването на проектните предложения. 

3. Подборът на проектни предложения се извършва се извършва в нформационната система за управление и наблюдение на средствата от Европейските структурни и инвестиционни фондове (ИСУН 2020), като се оценяват само проектните предложения, подадени с квалифициран електронен подпис. 

4. КППП извършва подбор/оценка на всички проектни предложения, подадени в определения по настоящата поцедура краен срок за кандидатстване. 

5. Проектните предложения се оценяват в срок до 30 работни дни от изтичане на крайния срок на приема по процедурата. 

5. Оценка на проектни предложения включва следните етапи: 

      5.1. Оценка за административно съответствие и допустимост. 

      5.2. Техническа и финансова оценка. 

      5.3. Изготвяне на оценителен доклад. 

6. Работата на КППП приключва с оценителен доклад до ръководителя на финансиращата програма (Ръководителя на УО на ПРСР 2014 – 2020 г. и изпълнителния директор на ДФЗ – РА) и до Председателя на УС на МИГ. 

7. Всяко проектно предложение, подадено в срок, ще се проверява/оценява за административно съответстние и допустимост, в рамките на срока за подбор на проектни предложения, определен в Заповедта за назначаване на КППП. 

8. На техническа и финансова оценка подлежат само проектни предложения, преминали успешно оценка на административното съответствие и допустимост. Оценката на проектните предложения се извършва по критерии и методика, определени в Условията за кандидатстване 

9. Оценката се документира чрез попълването на оценителни таблици в системата ИСУН 2020, които са част от Насоките за кандидатстване и приложени към документите за информация. 

10. Проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ. 

       10.1. В рамките на периода за прием, кандидатът може по всяко време да оттегли проектното предложение като подаде писмено искане до Председателя на УС на МИГ на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 

       10.2. При оттегляне на проектното предложение по реда т.10.1., кандидатът може да подаде ново проектно предложение, ако периодът на прием не е изтекъл. 

       10.3. В случай, че оценката на проектното предложение е стартирала и кандидатът е уведомен от КППП за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне. 

       10.4. При оттегляне изцяло на проектно предложение, което не попада в обхвата на т.10.3, кандидатът има право да подаде ново проектно предложение за същата инвестиция, в случай, че е обявена нова процедура за подбор по мярката. 

11. В случай, че кандидат е подал повече от един път едно и също проектно предложение или повече от едно проектно предложение в ИСУН, в рамките на процедурата, на оценка подлежи единствено последното подадено по време проектно предложение от този кандидат. 

a.  Оценка на административното съответствие и допустимост

1. Оценката на административното съответствие и допустимостта на всяко проектно предложение се извършва от двама членове на Комисията с право на глас, независимо един от друг, като членовете, представляващи публичния сектор не трябва да са повече от 50%. Оценителите могат да бъдат подпомагани от помощник - оценители. Извършената оценка се документира чрез попълване на оценителна таблица за проверка на административно съответствие и допустимостта в ИСУН 2020. 

2. При различие в становищата на оценителите по т.1 относно административното съответствие и допустимостта на проектното предложение/кандидата, отразени в попълнените оценителни таблици, възникналите казуси се обсъждат от КППП и се взема решение, което се прилага при оценката на всички проектни предложения. Решенията на Комисията се отразяват в Протокол. 

3. При оценка за административно съответствие и допустимост се извършва проверка относно формалното съответствие на проектното предложение и изискуемите документи с условията за кандидатстване, допустимостта на кандидатите и проектните дейности във основа на критерии, които са част от Условията за кандидатстване и приложение към тях (Приложение №1, Документи за кандидатстване) . 
4. Оценката за административно съответствие и допустимост включва и следните проверки: 

       4.1. проверка за липса на двойно финансиране; 

        4.2. проверка за наличие на изкуствено създадени условия и/или функционална несамостоятелност на инвестицията; 

       4.3. проверка за минимални помощи (когато е приложимо); 

        4.4. посещение на място за проектни предложения, включващи разходи за строително- монтажни работи (когато е приложимо). 

       4.5. проверка на основателност на заявените разходи; 

       4.6. проверка/оценка на анализ „разходи-ползи“. 

5. Като част от проверката за административно съответствие и допустимост членове на КППП извършват посещение на място за проектни предложения, включващи разходи за строително-монтажни работи, за установяване на фактическото състояние на обектите - дали инвестицията или части от нея не са стартирали или завършени към момента на посещението, като:   

         а) посещението на място се извършва в присъствието на кандидата или на упълномощен негов представител; 

        б) след приключване на посещението на място се представя протокола с резултатите от посещението за подпис на кандидата или на упълномощен негов представител, който има право да напише в протокола обяснения и възражения по направените констатации; 

        в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място; 

         г) в случай, че кандидатът или упълномощен негов представител не е открит при извършване на  посещението на място, КППП/оценителната комисия уведомява кандидата, като му изпраща копие от протокола чрез ИСУН 2020; 

         д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред Председателя на УС на „МИГ – Стралджа 2016”

6. Проверката на основателността на предложените разходи включва извършването на проверки за предложените от кандидатите дейности и разходи за наличие на: 

         а) недопустими дейности и/или разходи; 

         б) несъответствие между предвидените дейности и видовете заложени разходи; 

         в) дублиране на разходи; 

         г) неспазване на други условия за допустимост от условията за кандидатстване; 

         д) несъответствие с правилата за държавни /минимални помощи; 

          е) проверка за основателност на разходите при прилагагане на метода, описан в подточка 8 към т. 14.2. Условия за допустимост на разходите – съпоставяне на заявените разходи с представени оферти и други документи за разходи, включени в списъка с референтни цени и/или извършено пазарно проучване за гарантиране на пазарна цена на актив/услуга/строителство за разходи, за които не са налице референти цени; 

7. Всички констатирани обстоятелства при проверките по т.4 и т.6 се описват в протокола от работата на оценителната комисия и се вземат предвид при извършване на корекции/редукция на разходите. 

8. Проверката/оценката на анализ разходи – ползи (финансов анализ) се извършна по показатели, утвърдени от изпълнителния директор на Държавен фонд „Земеделие" – Приложение №19 и №20 към Условия за кандидатстване/Документи за попълване. 

9. КППП/Оценителната комисия може да извършва корекции в бюджета на проектно предложение, в случай че при проверката за основателността на предложените разходи на етап административно съответствие и допустимост се установи: 

         а) наличие на недопустими дейности и/или разходи; 

         б) несъответствие между предвидените дейности и видовете заложени разходи; 

         в) дублиране на разходи; 

         г) неспазване на други изисквания за допустимост от условията за кандидатстване, вкл. ограничения по отношение на заложените процентни съотношения и прагове на разходите; 

         д) несъответствие с правилата за държавни или минимални помощи; 

         е) наличие на неоснователност на разходите, на база представено пазарно проучване за гарантиране на пазарна цена и други документи, в съответствие с изискванията, посочени в Условия за кандидатстване. 

10. Корекциите по т. 9, б. „б“ и „в“ се извършват след изискване на допълнителна информация от кандидата; 

11. Корекциите по т.9 не могат да водят до: 

            а) увеличаване на размера или на интензитета на безвъзмездната финансова помощ, предвидени в подаденото проектно предложение; 

          б) невъзможност за изпълнение на целите на проекта или на проектните дейности; 

           в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ. 

12. В случай, че при оценката на конкретно проектно предложение се установи, че с финансовата помощ, за която се кандидатства, ще бъде надхвърлен прагът на допустимите минимални помощи, Комисия намалява служебно размера на безвъзмездната финансова помощ до максимално допустимия размер. Намаляването се прехвърля като сума в лева към собствения принос на кандидата. Тази корекция не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕСИФ. 

13. Кандидатът се уведомява за извършените корекции по т. 9 при изпращане на информация за предварително решение на МИГ на неодобрените или частично одобрените проектни предложения по реда на т. 27.1. Процедура за уведомяване относно предварителното решение на МИГ. 

14. Въз основа на извършената оценка на етап АСД се определя размера на финансовата помощ, която се предлага за одобрение и се изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. 

15. Списъкът по т.14 става неразделна част от доклада на КППП. Същият се публикува на интернет страницата на МИГ/ИСУН 2020, като на кандидатите се изпращат Уведомителни писма. 

16. Кандидатите, чиито проектни предложения се предлагат за отхвърляне и не се допускат до техническа и финансова оценка се уведомяват повтороно за предварителното решение на МИГ /прилогимо за неодобрените и частично одобрените проектни предложения/ по реда на т. 27.1. Процедура за уведомяване относно предварителното решение на МИГ, след което уведомяване за тях възниква право за обжалване пред ДФЗ по реда на т. 27.2. Процедура за възражения относно оценката на МИГ. 

17. Когато в процеса на оценката на проектно предложение на етап АСД се установи липса на документи и/или друга нередовност или се налага от кандидата да бъде изискана допълнителна пояснителна информация във връзка с корекции на бюджета по т.9 и т.10, комисията изпраща на кандидата уведомление чрез ИСУН 2020 за установените нередовности и определя разумен срок за тяхното отстраняване, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидат, до получаване на по-малък брой точки за проектното предложение или до редуциране на разходи в бюджета на проекта/таблицата за допустимите инвестиции. Отстраняването на нередовностите не може да води до подобряване на качеството на проектното предложение и да нарушаване на принципите по чл.29, ал.1, т.1 и и т.2 от ЗУСЕСИФ. Изпратеният отговор на въпрос от кандидата се счита за получен от Комисията с изпращането му в ИСУН. 

18. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка. 

Забележка! 
Кореспонденцията с кандидатите ще се извършва през системата ИСУН 2020 чрез профила на кандидата и асоциирания към него електронен адрес на потребителя. Кандидатите могат да бъдат информирани допълнително за наличието на активна комуникация и чрез факс/телефон/електронна поща. За дата на получаване на уведомлението се счита датата на изпращането му в ИСУН 2020. 
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до „МИГ – Стралджа 2016г.” и КППП на хартиен носител. 
Изпратеният отговор на въпрос от кандидата се счита за получен от Комисията с изпращането му в ИСУН. 

b.  Техническа и финансова оценка

1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта. Техническата оценка се извършва въз основа на критериите, определени за мярката в СВОМР и подробно указани в Условията за кандидатстване, и включва следните етапи: 

          1.1. Оценяване на проектните предложения по обявените критерии и методика за оценка, съгласно Условията за кандидатстване и приложенията към тях. 

        1.2. Класиране на одобрените проектни предложения в низходящ ред; 

        1.3. Определяне на проектните предложения, за които се предоставя финансиране. 

2. Техническата и финансова оценка на всяко проектно предложение се извършва най-малко от двама членове на комисията. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама. 

3. Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки. 

4. Когато при оценката се установят обстоятелства, които изискват допълнителна пояснителна информация от кандидата, Комисията изпраща на кандидата уведомление чрез ИСУН 2020 и определя разумен срок за представянето и, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че непредставянето на исканата пояснителна информация не следва да съдържа елементи, водещи до подобряване на качеството на проектното предложение и до нарушаване на принципите по чл.29, ал.1, т.1 и и т.2 от ЗУСЕСИФ. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки. Всяка информация, представена извън официално изисканата от оценителната комисия, не се взема под внимание. По изключение кандидатът може да предостави информация с уведомителен характер (напр. промяна в адреса за кореспонденция, лицето, представляващо кандидата и други подобни обстоятелства), която не води до подобряване качеството на първоначалното проектно предложение и се представя писмено на хартиен носител на адреса на СНЦ „МИГ – Стралджа 2016г.“. Изпратеният отговор на въпрос от кандидата се счита за получен от Комисията с изпращането му в ИСУН. 

5. Техническата и финансова оценка на проектните предложения по процедурата се извършва по критерии, съгласно одобрената Стратегия за водено от общоностите местно развитите на територията на „МИГ – Стралджа 2016г.”, посочени в Раздел 22 Критерии и методика за оценка на проектните предложения 
Техническа и финансова оценка включва 12 критерия с определен брой точки. 

Максималнията брой на точки по настоящата процедура е 100. 
За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 20 точки. 

Проектите ще бъдат подреждани в низходящ ред по получените точки. 

Оценителната комисия изготвя оценителен доклад, към който се прилагат: 

1. списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях; 

2. списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране; 

3. списък на предложените за отхвърляне проектни предложения и основанието за отхвърлянето им; 

4. списък на оттеглените по време на оценката проектни предложения; 

5. копие на заповедта за назначаване на Комисията и на заповедите за изменението й, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на Комисията с право на глас, помощник-оценителите и наблюдателите; 

6. разясненията, които са предоставяни на кандидатите преди подаването на проектните предложения; 

7. кореспонденцията, водена с кандидатите по време на оценителния процес; 

8. кореспонденция с компетентните органи/институции (ако има такава); 

9. протоколи от отделните етапи на оценката, подписани от участвалите в съответния етап на оценка лица; 

10. други документи, ако е приложимо. 

При изготвяне на списъка по т.1, проектите предложения се класират съобразно полученият брой точки в низходящ ред, до размера на безвъзмездната финансова помощ по процедурата. 

В случай, че две или повече проектни предложения имат еднакъв общ брой точки по критериите за оценка и не е наличен финансов ресурс за финансирането им, тези проекти ще бъдат допълнително приоритизирани/класирани, като се подреждат в низходящ ред от по-голям към по-малък брой население, което ще се възползва от подобрените основни услуги и обхвата на териториално въздействие. 
При недостиг на средства за финансиране на всички проектни предложения, които успешно са преминали оценяването, КППП изготвя списък с резервни проекти, подредени в низходящ ред съобразно получените точки. 

Забележка! 
Кореспонденцията с кандидатите ще се извършва през системата ИСУН 2020 чрез профила на кандидата и асоциирания към него електронен адрес на потребителя. Кандидатите могат да бъдат информирани допълнително за наличието на активна комуникация и чрез факс/телефон/електронна поща. За дата на получаване на уведомлението се счита датата на изпращането му в ИСУН 2020. 
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до „МИГ – Стралджа 2016г.” и КИПП на хартиен носител. 
Изпратеният отговор на въпрос от кандидата се счита за получен от Комисията с изпращането му в ИСУН. 




22. Критерии и методика за оценка на проектните предложения

	Критерии за избор на проекти
	Максимален брой точки

	1.
	Проекти в сферата на битовите и/или техническите услуги и/или социалните услуги и/или производството на стоки
	15

	 2.
	Проекти, представени от физически лица – млади фермели /земеделски производители до 40 г., включително / (за ЕТ)
	5

	3.
	Кандидата не е получавал подкрепа от Общността за подобна инвестиция
	5

	4.
	Проектът създава нови работни места:

· до 3 работни места – 5 точки

· над 3 работни места – 10 точки
	10

	5.
	Иновативност – въвеждане на нови за територията практика, и/или услуга, и/или продукт в предприятието
	5

	6.
	Проектът включва дейности с позитивен принос към околната среда:

  -над 30% от инвестициите са насочени към дейности, опазващи околната среда – 3 т.

-над 50% от инвестициите са насочени към дейности, опазващи околната среда – 5 т.
	5

	7.
	Проектът предлага уникални производства или услуги, които са знакови за идентичността на територията 
	10

	8.
	Проектът предвижда използването на местни доставчици на стоки и/или услуги
	5

	9.
	Проекти подадени от кандидати, притежаващи опит или образование в сектора за който кандидатстват
	5

	10.
	Проекти за развитие на интегриран селски туризъм
	5

	11.
	Проекти представени от жени /за физически лица и ЕТ/
	5

	12.
	Оценка на Бизнес план – реалистичност, обоснованост, изпълнимост и качество
	0 - 25

	               ОБЩО:
	100

	Забележка!

Точки по критерии 4, ще получат кандидати, които са заявили във Формуляра Приложение № 1 „Основна информация за проектното предложение“, в раздел III. Заявено изпълнение на критериите за подбор, че ще осигурят изпълнение на критерий „Проектът създава нови работни места при изпълнение на допустимите дейности“ и в раздел V. Форма за наблюдение и оценка са предоставили информация за заетостта, която ще се създаде при изпълнение на проекта, като са посочили длъжностите (вкл. код на професията) на които ще бъдат наети лицата и мястото на работа. 

Данните следва да съответстват на тези, посочени в т. 3 от Формуляра за мониторинг по подмярка 19.2(Приложение 13/Документи за попълване) и Анализ „разходи – ползи“ (финансов анализ) – Приложение №19/Документи за попълване.
 При одобрение на проектното предложение и сключване на административен договор бенефициентите се задължават от датата на изпълнение на одобрения проект до изтичане на мониторинговия период да поддържат съответствие с всеки критерии за подбор, по който проектното предложение е било оценено, с изключение на критериите: за брой население, което ще се възползва от услугата.

В случай, че две или повече проектни предложения имат еднакъв общ брой точки по критериите за оценка и не е наличен финансов ресурс за финансирането им, тези проекти ще бъдат допълнително приоритизирани/класирани, като се подреждат в низходящ ред от по-голям към по-малък брой население, което ще се възползва от подобрените основни услуги и обхвата на териториално въздействие.

Техническта и финансова оценка на проектните предложения се извършва съгласно Методология за оценка на проектните предложения. В т.11 от Формуляра за  кандидатстване се предоставят допълнителни обосновки във връзка с критериите за подбор, които ще се вземат предвид при оценка на проектното предложение.


23. Начин за подаване на проектни предложения/концепциите за проектни предложения
	1. Кандидатстването се извършва единствено чрез електронно подадено проектно предложение в ИСУН. 

2. Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на валиден Квалифициран електронен подпис (КЕП), чрез модула „Е- кандидатстване“ на следния интернет адрес: https://eumis2020.government.bg. 

3. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН. 

4. Условията за кандидатстване може да бъдат изменяни при условията на чл. 26, ал. 7 от ЗУСЕСИФ. 

5. Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: mig-straldzha_2016g@abv.bg. Разясненията се утвърждават от Председателя на УС или оправомощено от него лице. Разясненията се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ и на страницата на ИСУН в 10 – дневен срок от получаването им, но не по-късно от две седмици преди изтичането на срока за кандидатстване. Публикуваните отговори на въпроси задължително се вземат под внимание от страна на МИГ, Комисията по подбор на проекти по процедурата при оценката на проектните предложения и от кандидатите по процедурата. Нe се предоставят отговори на въпроси, зададени по телефона не се изпращат индивидуални отговори на зададени от кандидатите по процедурата въпроси. 

6. С валиден квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно или заповед на кмета на общината и формулярът се подписва с КЕП на упълномощеното лице. В случай, че кандидатът се представлява заедно от няколко физически лица, пълномощното се подписва от всички от тях и се прикачва в ИСУН 2020. От текста на пълномощното следва да става ясно, че лицето/лицата с право да представлява/т кандидата упълномощават пълномощника да подаде от тяхно име проектното предложение.

 7. Документите се прилагат към формуляра за кандидатстване във формат „рdf“, „xls“ или друг формат, указан в Раздел 24 „Списък на документите, които се подават на етап кандидатстване“. Основната информация за проектното предложение се прилага във формат „рdf“, подписан от кандидата и във формат „xls“. Оригиналите на документите се съхраняват от кандидата/бенефициента и се представят при поискване. 

8. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от КППП/оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор. 

9. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка. 

10. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата. 

11. За дата на получаване на кореспонденцията и уведомленията се счита датата на изпращането им чрез ИСУН чрез електронния профил на кандидата. Сроковете започват да текат за кандидатите от изпращането на съответната кореспонденция и уведомление от оценителната комисия в ИСУН. 

Важно е кандидатите да разполагат винаги с достъп до имейл адреса, към който е асоцииран профила в ИСУН 2020. 
12. Не се изисква представяне на документи, които вече са предоставени и срокът им на валидност не е изтекъл. 

13. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. 

16. До приключването на работата на Комисия за подбор на проектни предложения кандидатът има възможност да оттегли своето проектно предложение като подаде писмено искане до МИГ – Стралджа 2016 на хартия, като това обстоятелство се отбелязва от потребител на ИСУН със съответните права. 

17. Един кандидат може да подаде едно проектно предложение по всяка от дейностите. В случай че кандидат е подал повече от едно проектно предложение по дадена дейност, то предмет на оценка ще бъде само последното по време на подаване проектно предложение, с изключение на случаите, в които кандидатът е оттеглил своето проектно предложение. 

Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка до момента на сключване на Административен договор за предоставяне на БФП. Задължително изискване е всеки кандидат да посочи имейл адрес, който е създаден специално за периода на кандидатстване към стратегията за местно развитие на МИГ-Стралджа 2016, или да използва друг общ имейл адрес, а не личен електронен адрес, с който да се регистрира и да влиза в ИСУН 2020. Този имейл адрес се извлича автоматично и съответно ще се визуализира в полето E-mail в т. 2. „Данни за кандидата“ от Формуляра за кандидатстване. Този имейл адрес не трябва да се променя в периода на кандидатстване и оценка до момента на сключване на Административен договор за предоставяне на БФП. 

Комуникацията (Кореспонденцията) с кандидата по време на оценка на проектното предложение се осъществява по електронен път чрез профила на кандидата в ИСУН 2020, от който е подаден съответния проект и промени на посочения профил са невъзможни. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. В тази връзка е важно кандидатите да разполагат винаги с достъп до имейл адреса, към който е асоцииран профила в ИСУН 2020 

Формулярът за кандидатстване по процедурата се попълва от кандидата, съгласно инструкциите дадени в Указанията за попълване на формуляр за кандидатстване и електронно кандидатстване (Приложение 2 към настоящите Условията за кандидатстване, Документи за информация). ИСУН 2020 предоставя възможност за коригиране и допълване на формуляра докато той е в режим чернова и работата по него се съхранява на сървърите на системата. 


24. Списък на документите, които се подават на етап кандидатстване
	Приложените образци на документи за попълване от кандидата и тези за информация са описани с пореден номер в точка 28 от настоящите условия за кандидатстване. 

За неприложимите документи, кандидатът попълва и прилага Декларация за неприложимост на документ/и,  подписана и сканирана във формат „pdf“. 
С Квалифициран електронен подпис /КЕП/ се подписва само Формулярът за кандидатстване. В случай, че се прилага нотариално заверено пълномощно за подаването на проектното предложение, то също се подписва - с КЕП на упълномощеното лице.

Документи, доказващи административното съответствие и допустимостта: 

24.1. Общи документи  

1. Формуляр за кандидатстване, попълнен електронно в ИСУН2020 и подписан с КЕП.

2. Основната информация за проектното предложение,  във формат „pdf”, подписан и сканиран от кандидата, както и във формат  „xls“ (Приложение № 1) .

3. Нотариално заверено изрично пълномощно (в случай че проектното предложение не се подава лично от кандидата), подписано с КЕП на упълномощеното лице. Представя се във формат „pdf”. 

4. Таблица за допустимите инвестиции, подписана от кандидата и сканирана, както и във формат „xls“ или „xlsх“ (по образец, Приложение № 1А от документи за попълване). Представя се във формат „pdf” и „xls“ или „xlsx”.

5. Декларация данни НСИ  съгласно Приложение № 8 към чл. 24, ал. 1, т. 21  от Наредба № 22 (по образец, Приложение №2 от документи за попълване). Представя се във формат „pdf“ .

6. Декларация по чл. 19 и 20 от Закона за защита на личните данни съгласно Приложение № 12 към чл. 47, ал. 2, т. 2  от Наредба № 22 (по образец, Приложение №3 от документи за попълване). Представя се във формат „pdf“ .

7. Документ, издаден от обслужващата банка за банковата сметка на кандидата. 

Представя се във формат „pdf”.
8. Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 3 месеца преди датата на представянето му - оригинал или копие, заверено от кандидата. Представя се във формат „pdf”.
9. Удостоверение издадено от Национална агенция по приходите, че кандидатът няма просрочени задължения, издадено не по-рано от 1 месец преди датата на подаване на проекта. Представя се във формат „pdf”.
10. Декларация от представляващия/те кандидата съгласно Приложение № 6 към чл. 24, ал. 1, т. 8  от Наредба  № 22/2015 г. (по образец, Приложение № 4 от документи за попълване). Представя се във формат „pdf“ .

11. Декларация за липса или наличие на двойно финансиране по проекта от представляващия/те кандидата (по образец, Приложение № 5 от документи за попълване). Представя се във формат „pdf“. 

12. Декларация за нередности от представляващия/те кандидата (по образец, Приложение № 6 от документи за попълване). Представя се във формат „pdf“ 
13. Бизнес план (по образец, Приложение № 7а от документите за попълване) с подпис/и, печат на всяка страница и сканиран.  Представя се във формат „pdf“.

14. Таблиците от бизнес плана (по образец, Приложение № 7б от документите за попълване). Представят се във формат „xls” или „xlsx”.

15. Декларация по чл. 4а, ал. 1 ЗМСП (по образец, утвърден от министъра на икономиката и енергетиката, Приложение № 8а и Справка Приложение № 8б от документи за попълване) с подпис/и, печат и сканирани.  Представят се във формат „pdf“ .

16. Декларация за липса на изкуствено създадени условия и/или наличие на функционална несамостоятелност от кандидата (по образец, Приложение № 9 от документи за попълване). Представя се във формат „pdf“.

17. Декларация минимални и държавни помощи  (по образец приложение №11 от документи за попълване). Представя се във формат „pdf“.

18. Декларация по чл. 25, ал. 2 от ЗУСЕСИФ, подписана, подпечатана и сканирана от кандидата (по образец приложение №18 от документи за попълване) . Представя се във формат "pdf".
19. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за биологичното разнообразие (ЗБР) и Закона за водите. (което е приложимо). Представя се във формат "pdf"  

20. Удостоверение за наличие или липса на публични задължения към Община Стралджа. Представя се във формат “pdf”

21. Удостоверение от органите на Изпълнителна агенция „Главна инспекция по труда“ във връзка с обстоятелствата, че за кандидатът не е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения. Представя се във формат "pdf" 

22. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство (когато е приложимо). Представя се във формат „pdf“ 

23. Решение на компетентния орган на юридическото лице за кандидатстване по реда на настоящите указания (или на физческото лице, регистрирано по Закона за занаятите). Представя се във формат „pdf“. 

24. Инвентарна книга към датата на подаване на проектното предложение с разбивка по вид на актив, дата и цена на придобиване. Представя се във формат „pdf“ .

25. Справка за дълготрайни материални активи – приложение към счетоводния баланс, към датата на подаване на проектното предложение. Представя се във формат „pdf“ .

26. Формуляр за мониторинг по подмярка 19.2 "Прилагане на операции в рамките на стратегии за ВОМР" (по образец, Приложение №13 от документи за попълване). Представя се във формат „pdf“.  

27. Фактури, придружени с платежни нареждания за извършени разходи преди подаване на проектното предложение – важи в случаите на разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, когато такива документи са издадени преди подаване на проектното предложение. Предоставят се във формат "pdf" 

28. Договор за финансов лизинг с приложен към него погасителен план за изплащане на лизинговите вноски (когато е приложимо). Представя се във формат „pdf“ .

29. Предварителни или окончателни договори за услуги и доставки – обект на инвестицията, включително с посочени марка, модел, цена в левове или евро с посочен ДДС и срок за изпълнение (важи в случаите, когато кандидатът не се явява възложител по Закона за обществените поръчки или не попада в обхвата на Постановление № 160 на ПМС от 08.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове). Представя се във формат „pdf“. Към договор за строително-монтажни работи се прилагат Количествено-стойностни сметки. Представят се във формат „pdf“ и „xls” или „xlsx”. 
30. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена определена в левове или евро с посочен ДДС. Документът се предоставя в случаите, че разходът, за който се кандидатства е наличен в публикувания списък с активите, дейностите и услугите, за които са определени референтни разходи. Представя се във формат „pdf“ . В случаите на инвестиции за строително-монтажни работи към договорите се прилагат и количествено-стойностни сметки във формат "xls.
31. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС, ведно с направени от кандидата запитвания за оферти. Документите се предоставят в случаите, че разходът, за който се кандидатства не е наличен в публикувания списък с активите, дейностите и услугите, за които са определени референтни разходи. В случаите, когато оферентите са чуждестранни лица, следва да представят документ за правосубектност съгласно националното им законодателство. Представя се във формат "pdf". В случаите на инвестиции за строително-монтажни работи към договорите се прилагат и количествено-стойностни сметки във формат "xls.
32. Решение на кандидата за избор на доставчик/изпълнител (когато е приложимо), а когато избраната оферта не е с най-ниска цена – се прилага и писмена Обосновка за мотивите, обусловили избора (когато е приложимо). Представя/т се във формат „pdf“. 

33. Оферта и/или извлечение от каталог на производител /доставчик/ строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/ строителя, когато кандидатът планира да провежда процедура за избор на изпълнител по реда на ПМС № 160 или по Закона за обществените поръчки след сключване на договор за предоставяне на финансова помощ (когато е приложимо). В случаите, когато оферентите са чуждестранни лица, следва да представят документ за правосубектност, съгласно Националното им законодателство. Представя се във формат “pdf”.

24.2. Допълнителни общи документи, в зависимост от вида на кандидата/проекта:
34. Отчет за приходи и разходи за предходната финансова година или за последен приключен междинен период. (Представя се от кандидати, регистрирани в годината на кандидатстване или ако отчетът за предходната година не е публикуван в Търговския регистър.) Представя се във формат „pdf“. 

35. Декларация за изчисление на минималния стандартен производствен обем на стопанството през текущата стопанска година към момента на кандидатстване (по образец, Приложение №10 от документи за попълване). Представя се във формат „pdf“. 

36. Регистрационна карта, издадена по реда на наредбата по § 4 ЗПЗП, и анкетни формуляри към нея с приложен Опис на животните, когато в изчисляването на стандартния производствен обем участват животни. Представя /т се във формат „pdf“.

37. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем. Представя се във формат „pdf“. 

38. Удостоверение за актуално състояние и удостоверение за ликвидация и несъстоятелност – за физически лица, чиито данни не подлежат на вписване в Регистър БУЛСТАТ и за юридически лица, чийто данни не подлежат на вписване в Търговски регистър и регистъра на Юридическите лица с нестопанска цел. Представя се във формат “pdf”.

39. Документ за регистрация на физическо лице по Закона за занаятите (когато е приложимо). Представя се във формат „pdf“.

40. Свидетелство за калфа или майсторско свидетелство, или свидетелство за придобита II или III степен на професионална квалификация в институции от системата на професионалното образование и обучение или диплома за висше образование, съответстващо на занаята, който иска да упражнява.

24.3. Документи за представяне към проектни предложения, които включват:

А. Строително-монтажни работи: строителство, реконструкция, ремонт, рехабилитация (когато е приложимо):

36. Документ за собственост на земя и/или друг вид недвижим имот, обект на инвестицията, или документ за учредено право на строеж върху имота или документ за ползване върху имота (което е приложимо).  Представя се във формат „pdf“ .
37. Одобрен инвестиционен проект във фаза "Технически проект" или "Работен проект или Архитектурно заснемане на обекта/съоръжението и/или Архитектурен план на сградата, съоръжението, обекта (което е приложимо). Инвестиционните проекти, които включват обекти недвижими културни ценности, се съгласуват с Министерството на културата по реда на ЗКН. Представят се във формат „pdf“ .
38. Разрешение за строеж или Становище на главния архитект, че строежът не се нуждае от разрешение за строеж (което е приложимо).  Представя се във формат „pdf“ .
39. Подробни количествени сметки за предвидените строително-монтажни работи, заверени от правоспособно лице.  Представят се във формат „pdf“.

40. Разрешение за поставяне (когато е приложимо). Представя се във формат „pdf“.
41. Подробни количествени сметки за предвидените строително-монтажни работи, заверени от правоспособно лице – важи в случай, че проектът включва разходи за строително – монтажни работи. Представят се във формат “pdf” , „xls“ или „xlsx“  

Б.  За проекти, включващи машини, съоръжения, оборудване и обзавеждане:

41. Документ за собственост на недвижим имот, където ще бъде извършена инвестицията, или документ за ползване върху имота (което е приложимо).  Представя се във формат „pdf“ .
42. Технологичен проект ведно със схема и описание на технологичния процес (когато е приложимо). Представя се във формат „pdf“.
43. Техническа спесификация за:  машина, съоръжение, оборудване и обзавеждане. Представя се във формат „pdf“ .

В. Проекти, включващи инвестиции за производство на енергия от възобновяеми енергийни източници (когато е приложимо):
44. Одобрен технически/технологичен проект, придружен от предпроектно проучване - за инвестиции за производство на енергия от възобновяеми енергийни източници. Представя се във формат „pdf“.        

45. Декларация за наличието на суровини за периода на изпълнение на бизнес плана при производство на електроенергия от биомаса и/или при производство на биоенергия. (по образец, Приложение №12 от документи за попълване). Представя се във формат „pdf“. 
46. Анализ, удостоверяващ подобряването на енергийната ефективност в предприятието. (важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса). Представя се във формат „pdf“.
24.4. Специфични документи, доказващи съответствие с критериите за подбор: 

47. Удостоверение за ползван патент и/или удостоверение за полезен модел или доказателство за внедряване на иновации, за създаване на нов продукт или услуга (когато кандидатът е заявил точки по критерий за подбор №5). Представя се във формат „pdf“. 

48. Справка за съществуващия и нает персонал към края на предходната спрямо кандидатстването календарна година (когато кандидатът е заявил точки по критерий за подбор №4). (по образец, Приложение №15 от документи за попълване). Представя се във формат „pdf“. 


25.  Краен срок за подаване на проектните предложения
	Крайният срок за подаване на проектни предложение е 17.00 часа на …………….2018 г. 

1.  Предоставянето на безвъзмездна финансова помощ чрез подбор започва в деня на публикуването на обява за откриване на съответната процедурата чрез подбор в ИСУН 2020. 

2.  Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: mig-straldzha_2016g@abv.bg. Разясненията се утвърждават от Председателя на УС на „МИГ-Стралджа 2016г.”или оправомощено от него лице. Разясненията които се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на „МИГ-Стралджа 2016г.” (www.mig-straldzha.com), и на страницата на ИСУН (https://eumis2020.government.bg) към документите по процедурата в 10-дневен срок от получаването им, но не по-късно от две седмици преди изтичането на срока за кандидатстване. 

Забележка! 
Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси. 


26.  Адрес за подаване на проектните предложения /концепциите за проектни предложения 
	Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. 


27.  Допълнителна информация
	1. Съответствието с критериите за подбор на проектите се преценява към датата на подаване на проектното предложение съобразно приложените към него документи. 

2. В случай, че изпълнението на условията по критериите е станало основание за класиране на кандидата пред други кандидати по настоящите Условия за кандидатстване, той се задължава да подържа съответствие с критериите в срока на мониторинг след извършване на окончателното плащане, с изключение на критериите за брой население, което ще се възползва от услугата. 

3. „МИГ-Стралджа 2016г.” си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ. 
a. А. Процедура за уведомяване относно предварителното решение на МИГ:
1. Оценителният доклад от работата на КППП се одобрява от Управителния съвет на „МИГ-Стралджа 2016г.” в срок до 5 работни дини от приключване на работата на оценителната комисията. 

2. „МИГ-Стралджа 2016г.” уведомява кандидатите, чиито проектни предложения не са одобрени или са частично одобрени (където е приложимо) чрез Уведомителното писмо, изпратено чрез системата ИСУН 2020, в срок до 5 работни дни от одобряване на оценителния доклад от Управителния съвет на „МИГ-Стралджа 2016г.”. 

3. За дата на получаване на уведомлението се счита, датата посочена в ИСУН - датата на която е изпратено съобщението. 

В. Процедура за възражения относно оценката на МИГ
1. Всеки кандидат, получил уведомително писмо от „МИГ-Стралджа 2016г.”, че проектното му предложение не е одобрено или че е частично одобрено, има право да възрази пред ДФЗ - РА, в срок до 3 работни дни от датата на получаването на уведомлението. С писмото кандидата ще бъде изрично уведомен, че за него започва да тече срок, в който може да обжалва предварителното решение на МИГ. 

2. Възражението се подава на хартиен носител до ДФЗ - РА, подписано от представляващия кандидата лица или упълномощено лице. В случая на упълномощаване, към възражението следва да се представи и нотариално заверено пълномощно. В случай, че кандидатът се представлява заедно от няколко лица, възражението се подписва от всички представляващи. 

3. Възражение може да се подава само срещу предложението на оценителната комисия за неодобрение или частично одобрение на съответното проектно предложение. С подаване на възражението не могат да се представят нови документи, които не са били част от първоначално представеното проектно предложение и/или допълнително изискана от оценителната комисия на съответния етап документация. Не се разглеждат възражения, които са подадени извън регламентирания срок или от лица, различни от представляващите кандидата или упълномощени лица. За дата на подаване на възражението се счита датата на пощенското клеймо. 
4. ДФЗ - РА се произнася по основателността на възражението, като: 

(1) връща проектното предложение за повторно извършване на процедурата по оценка; 

(2) потвърждава предварителното решение на „МИГ-Стралджа 2016г.”. 

ДФЗ – РА уведомява кандидатите за основателността на техните възражения по реда на чл. 61 от Административно процесуалния кодекс. 


28.  Приложения към Условията за кандидатстване  
	28.1. Приложения  „Документи за попълване”

Приложение №1 – Основна информация за проектното предложение

Приложение №1а – Таблица за допустимите инвестиции и дейности. 

Приложение №2 – Декларация данни НСИ. 
Приложение №3 – Декларация Приложение №12 към чл.47, ал.2, т.2 от Наредба 22/2015г. 

Приложение №4 – Декларация Приложение №6 към чл.24, ал.1, т.8 на Наредба 22/2015г. 

Приложение №5 – Декларация за липса или наличие на двойно финансиране 

Приложение №6 – Декларация за нередности.

Приложение №7а – Бизнес план по мярка 19.2 – образец във формат „doc”.

Приложение №7б – Таблици към бизнес плана -  образец във формат „xls”. 

Приложение №8а – Декларация по чл.3 и чл.4 от Закона за малките и средни предприятия.

Приложение №8б – Справка за обобщените параметри на предприятиято, което подава декларация по чл.3 и чл. 4 от ЗМСП.

Приложение №9 - Декларация за липса на изкуствено създадени условия и/или наличие на функционална несамостоятелност.

Приложение №10 – Декларация за изчисление на минималния стандартен производствен обем (СПО) на стопанството към датата на подаване на заявлението за подпомагане.

Приложение №11 – Декларация за минимални и държавни помощи.

Приложение №11а – Указания за попълване на декларация Приложение №11

Приложение №12 – Декларация за наличието на суровини за периода на изпълнение на бизнес плана при производство на електроенергия от биомаса и/или при производство на биоенергия.

Приложение №13 – Формуляр за мониторинг по подмярка 19.2. от ПРСР 2014-2020.

Приложение №14 – Количествено-стойностна сметка.

Приложение №15 – Справка за съществуващия и нает персонал.

Приложение №16  – Запитване за оферта.

Приложение №17 - Декларация за неприложимите документи.

Приложение №18 – Декларация по чл. 25, ал. 2 от ЗУСЕСИФ
Приложение №19 – Анализ разходи-ползи
Приложение №20 – Анализ разходи-ползи, xls
28.2. Приложения „Документи за информация” към Условия за кандидатстване

Приложение №1 – Използвани съкращения и основни дефиниции/определения.
Приложение №2 – Указания за попълване на формуляр за кандидатстване чрез ИСУН2020. 
Приложение №3 – Указания за попълване на Декларацията по чл.3 и чл.4 от ЗМСП.
Приложение №4 – Таблица за изчисляване на икономическия размер (СПО) на земеделските стопанства–използва се за попълване на Приложение №10 по т. 28.1.

Приложение №5 – Инструкция за попълване на Таблица за изчисляване на икономическия размер (СПО) на  земеделските стопанства.

Приложение №7 – Списък с наименованията на активите, дейностите и услугите, 

за които ДФ „Земеделие” има определени референтни разходи.

Приложение №8 – Списък по член 38 от Договора за функционирането на Европейския съюз и работни операции по първична преработка на памук – Приложение І към ДФЕС.

Приложение №9 – Таблица за оценка на административно съответствие и допустимост, с две приложения към нея: 

Приложения №9-а – Образец на Доклад/протокол от посещение на място;

Приложение №9-б – Работен лист за оценка на бизнес плана.

Приложение №10 – Таблица за техническа и финансова оценка.




�При определянето на едно предприятие за микропредприятие се следва дефиницията на чл. 3, ал. 3 от ЗМСП и Препоръка 2003/361/ЕО на Комисията.





